Өфөлә Бөтә Рәсәй әсәләр форумы асылды // Йәмғиәт | новости башинформ.рф\nӨфөлә Бөтә Рәсәй әсәләр форумы асылды\n11:38, 16 ноября 2011 Йәмғиәт\nҒаилә, әсәлек һәм балалыҡ мәсьәләләрен хәл итеү өсөн халыҡты берләштереү бөгөн Өфөнөң Конгресс-холында асылған V Бөтә Рәсәй әсәләр форумының төп маҡсаты булып тора. Съезды үткәреү өсөн Башҡортостан осраҡлы ғына һайланмаған – бында әсәлек һәм балалыҡ өлкәһендә ҙур тәжрибә тупланған, тип иҫәпләй ойоштороусылар.\n— Республикала алты меңдән ашыу әсә «Әсәлек даны» миҙалы менән бүләкләнгән. Был беҙҙең төбәктә генә шулай. Бында Әсә йылы ла үткәрелде, был шулай уҡ беҙҙең республикала ғына, — тип билдәләне «Әсәй» Халыҡ-ара хәйриә фондтары йәмәғәт ассоциацияһы президенты Рәис Атнағолов. – V форумдың бында үтеүенә мин бик шат.\nРәсәйҙең төрлө ҡалаларынан 550 делегат форумда ҡатнашыу өсөн Башҡортостандың баш ҡалаһына килгән. Улар араһында – РФ субъекттарының министрлыҡ һәм ведомство етәкселәре, Йәмәғәт палатаһы вәкилдәре, билдәле йәмәғәт һәм сәйәсәт эшмәкәрҙәре, илдең ғилми берләшмәһе вәкилдәре һәм, тәү сиратта, әсәләр. Улар ғаилә, әсәләр һәм балалар хоҡуҡтарын һәм мәнфәғәттәрен яҡлауға ҡағылышлы мөһим темаларҙы тикшерәсәк, бында дәүләт, бизнес һәм киң мәғлүмәт сараларының ролен билдәләйәсәк.\nСарала ҡатнашыусыларҙы сәләмләп, Башҡортостан Президенты Рөстәм Хәмитов республиканың илдең барлыҡ төбәктәренән әсәләҙе ҡабул итеүенә бик шат булыуын билдәләне. Төбәк башлығы билдәләүенсә, республикабыҙ һәр ваҡыт ҡунаҡсыл булды.\n— Рәсәйҙең бөтә төбәктәренән әсәләр йыйылған был залға ҡараһам, унан йылылыҡ, мөхәббәт, хәстәрлек энергияһы килеүен тоям, — тип билдәләне Рөстәм Зәки улы. – Башҡортостанда балалар һаны халыҡтың дүрттән бер өлөшөн тәшкил итә. Беҙҙә дүрт миллиондан ашыу кеше йәшәй, тимәк, балалар – бер миллион. 650 ғаилә бала тәрбиәләй. Беҙҙең өсөн был иң мөһиме, иң ҡәҙерлеһелер. Әсәлеккә, балалыҡҡа ярҙам итеү кәрәклеген аңлап, бөтә йүнәлештәр буйынса ла беҙҙән торғандарҙы эшләргә тырышабыҙ. Республикала яңы мәктәптәр төҙөлә, мәктәпкәсә белем биреү учреждениелары, ғаиләгә һәм балаларға социаль-психологик ярҙам үҙәктәре һәм хеҙмәттәре селтәре үҫешә. Үҫмерҙәрҙең йәйге ялын ойоштороуға күп иғтибар бүләбеҙ. Үткән йыл һөҙөмтәләре буйынса Волга буйы федераль округында йәйге лагерҙарҙа ял иткән мәктәп уҡыусылары һаны буйынса беҙ беренсе урында торабыҙ.\nРөстәм Хәмитов күп балалы ғаиләләрҙең әүәлгесә иғтибар үҙәгендә булыуын билдәләне. Республикала улар 34 меңдән ашыу.\n— Йыл һайын күп балалы ғаиләләргә социаль ярҙамға 600 миллион һумдан ашыу аҡса йүнәлтелә. Дәүләт ярҙамының федераль сараларынан тыш, ундан ашыу башҡа төр пособиелар түләнә. Уларға торлаҡ һатып алыуҙа һәм башҡа коммуналь хеҙмәттәр буйынса ташламалар ҡаралған. Бындай ғаиләләрҙең беренсе синыфта уҡыусы балаларына яҙыу-һыҙыу кәрәк-яраҡтары тупланмаһы һәм мәктәп формаһы тапшырыла, мәктәптәрҙә бушлай туҡланыу ойошторола. Һуңғы өс йыл эсендә биш һәм унан да артыҡ бала тәрбиәләүсе 70-тән ашыу күп балалы ғаилә 150 миллион һумға торлаҡ сертификаттары алды. Әммә меңдән ашыу бындай ғаилә әле сиратта тора. Тимәк, беҙ улар алдында әле булһа бурыслы, — тип иҫәпләй Рөстәм Хәмитов.\nЯңыраҡ республикала күп балалы, шулай уҡ инвалид балалары булған ғаиләләргә торлаҡ төҙөү өсөн бушлай ер участкаларын бүлеүҙе күҙ уңында тотҡан закон ҡабул ителде.\nӘммә, Президент билдәләүенсә, эшләйһе эштәр күп әле. Ул һәр ерҙә лә көнүҙәк булған проблемаларҙы билдәләп үтте. Тәүгеһе – мәктәпкәсә белем биреү учреждениеларында урындар етмәү.\n— Бөгөнгө көнгә беҙҙә тыуым арта, демографик хәл дә яҡшыра, әммә балалар баҡсалары бик әҙ төҙөлә. Әлеге ваҡытта республикала 50 меңгә яҡын сабый балалар баҡсаһына эләгә алмай, тимәк, 50 меңдән ашыу әсә эшкә сыға алмай. Алдағы өс йылда был йүнәлештә алға китеү мөмкинлеген бирәсәк программа ҡабул иттек. Программа арзан түгел – 9 миллиард һум тора, әммә балалар баҡсаларында 25 мең яңы урын булдырыласаҡ. Быйыл – 9 мең, киләһе йылда йәнә 10 мең урын буласаҡ.\nПрезидент иғтибарын йүнәлткән икенсе мәсьәлә — балалар ялын ойоштороу.\n— Балалар менән мотлаҡ шөғөлләнергә кәрәк. Әгәр балаға берәй профессионал – педагог, тренер йәки түңәрәк етәксеһе кәрәкле йүнәлеш бирмәһә, быға бөтөнләй икенсе кешеләрҙең килеп ҡыҫылыуы мөмкин. Наркомания, алкоголизм һәм башҡа насар ғәҙәттәрҙең ни тиклем ҡурҡыныс менән янауын әйтеп тораһы ла түгел. Шул уҡ ваҡытта ижади эш йәки спорт баланы ҡыҙыҡһындыра алһын өсөн, ул ҡыҙыҡлы, үҙенсәлекле булырға тейеш.\nРөстәм Хәмитов балаларҙы спортҡа йәлеп итеүҙең бик мөһим булыуын билдәләне. Был йүнәлеш хаҡында һүҙ йөрөткәндә, Президент ҡиммәтле секцияларға йөрөтөү өсөн барыһының да мөмкинселектәре булмауы хаҡында әйтте, шуға күрә республикала был мәсьәлә киләһесә хәл ителә: йорт алдарында футбол, баскетбол, волейбол спорт майҙансыҡтары төҙөлә.\nРөстәм Зәки улы әсәләр сәләмәтлеген дә иғтибарһыҙ ҡалдырманы. Ул ҡатын-ҡыҙҙарҙың эш шарттарына айырыуса иғтибар бүлде.\n— Бөгөн республикала 23 меңгә яҡын ҡатын-ҡыҙ санитар-гигиена талаптарына яуап бирмәгән эштә эшләй. Ауырлы ҡатындар өсөн эш урындары булдырыу мәсьәләһе лә бар. Былар барыһы ла ҡатын-ҡыҙҙарҙың ғына түгел, буласаҡ әсәләр һаулығына ла зыян килтерә. Статистика буйынса, һәр етенсе эшләүсе ауырлы ҡатын сабыйын юғалта. Был проблема тиҙ арала хәл итеүҙе талап итә. Эш биреүселәр йыш ҡына был хәлгә тыныс ҡарай. Бындай предприятиеларҙың хужалары, акционерҙары бар, әммә улар, гүйә, үҙҙәренең производстволарында эшләгән кешеләрҙе яратмай. Предприятиеларҙа был өлкәлә хәлдең яҡшыртылыуын талап итәсәкбеҙ.\nӘсәлек бәхетенән мәхрүм булған ҡатындарҙың проблемалары хаҡында ла оноторға тейеш түгелбеҙ. Мәҫәлән, белгестәр мәғлүмәте буйынса, бөгөн ҡатындарҙың 20 проценты бала таба алмай, һәм улар ярҙамға мохтаж. Республика перинаталь үҙәгендә ике меңдән ашыу пар иҫәптә тора. Бының ҡиммәтле операция булыуын һәм федераль аҡсаларҙың ғына етмәүен аңлап, республика бюджетынан быйыл 100-ҙән ашыу процедура үткәреү өсөн 12 миллион һум самһы аҡса бүленде. Киләһе йылда был һанды икелетә арттырырға уйлайбыҙ. Беҙҙең власть халыҡ өсөн эшләргә тейеш.\nСарала шулай уҡ инвалид балаларға ярҙам күрһәтеү һәм етем балаларҙың хоҡуҡтарын һәм мәнфәғәттәрен яҡлау тураһында һүҙ барҙы.\nӘйткәндәй, республикала 14 меңгә яҡын инвалид бала йәшәй.\n— Әлбиттә, бындай ғаиләләрҙе үҙ проблемалары менән япа-яңғыҙ ҡалдырырға ярамай, -тип иҫәпләй Рөстәм Хәмитов. – Башҡортостанда инвалидтар өсөн уңайлы шарттар булдырыу буйынса «Асыҡ мөхит» маҡсатлы программаһы ҡабул ителде. Аҡылға зәғиф булған балаларҙы тәрбиәләүсе ғаиләләрҙе профессиональ оҙатыу буйынса «Өмөт» республика программаһы эшләй. Әлеге ваҡытта эре реабилитация үҙәктәрен булдырыу мәсьәләләре ҡарала. Хеҙмәт хаҡы түбән булыу сәбәпле реабилитация буйынса белгестәр бындай учреждениеларға бармай. Шуға күрә уларға эш хаҡын арттырыу буйынса саралар күрелә.\n«Әсәлек абруйын арттырыу өсөн, әсәләргә һәр яҡлап ярҙам күрһәтеү өсөн республикала барыһы ла эшләнәсәк. Беҙгә бөтә әсәләр ҙә мөһим. Беҙ уларҙы яратабыҙ, хөрмәт итәбеҙ. Улар беҙгә кәрәк», — тине һүҙ аҙағында Президент.\nФорум программаһы ғаилә һәм демография сәйәсәте буйынса алты түңәрәк өҫтәл эше менән дауам итте. 16 ноябрҙә форумда ҡатнашыусылар йомғаҡ яһаясаҡ. Бынан тыш, был көндә матбуғат коференцияһы үтәсәк. Оло сара «Эшләүсе әсәләр өсөн иң яҡшы предприятие» конкурсында еңеүселәрҙе тәбрикләү һәм концерт менән тамамланасаҡ.\nТеги: бр президенты, форумдар, әсәлек


“Башҡортостан ҡыҙы” журналының август һанына күҙәтеү » Башкортостан кызы\n“Башҡортостан ҡыҙы” журналының август һаны “Кама буйында балҡый бер ҡала” тип аталған мәҡәлә менән асыла. Баҫма хеҙмәткәрҙәренең Нефтекамаға сәйәхәте ике яҡ өсөн дә бик емешле булған, урындағы әүҙем гүзәл заттар хаҡында яҙманы уҡып белерһегеҙ.\nШөкөр, милләтебеҙҙең бәҫен арттырып, ныҡлы ғаилә ҡороп йәшәгән йәштәребеҙ байтаҡ. Өфөлә йолаларға таянып, яңылыҡҡа ынтылып, бер-береһен хөрмәт итеп йәшәүсе Нурыевтар ғаиләһе – тап шундайҙарҙан, уларҙың бәхет сере формулаһы менән журналдың баш мөхәррире Гөлназ Ҡотоеваның “Бөгөнгөнөң ҡәҙерен беләйек” тип аталған мәҡәләһендә танышырһығыҙ.\n“Арҙаҡлы ҡатын-ҡыҙҙарыбыҙ” рубрикаһында Санкт-Петербург ҡалаһында йәшәгән шәхесебеҙ Люциә Буканованың ҡыҙыҡлы ла, ҡатмарлы ла яҙмышы бәйән ителә. Альбина Ғөбәйҙуллина алып барған, уҡыусылар көтөп алған “Әсәйҙәр һәм ҡыҙҙар” рубрикаһында был юлы ла бик мауыҡтырғыс геройҙар – ваҡытһыҙ ғүмере өҙөлгән йырсы Насип Кучаевтың ҡатыны Фәриҙә менән ҡыҙҙары Сабина һәм Альбина Кучаевалар еңел булмаған минуттары һәм еңеүҙәре хаҡында һөйләй.\n“Әҙәби балҡыш” рубрикаһында Ләйсән Кәшфи һәм Радик Хәкимйәндең күңелде арбар шиғырҙары урын алған. Ә Шамил Хажиәхмәтовтың “Китеү” хикәйәһе уҡыусыларыбыҙҙы үткәндәргә алып ҡайтып, йөрәктәрендә тәүге һөйөү хистәрен яңыртыр, тип уйлайбыҙ.\n“Психолог нимә ти?” рубрикаһында ғәйеп тойғоһонан ҡотолоу юлдары хаҡында һүҙ бара.\n“Хәтер яҡтыһы” рубрикаһында Миңлегөл Хисамова әсәһе иҫән саҡта күңеленә уйылып ҡалған ҡәҙерле иҫтәлектәр менән бүлешә.\n“Йондоҙло яңылыҡтар”ҙа быйыл йәй башҡорт фильмдарын төшөргән ваҡыттағы ҡыҙыҡлы осраҡтар хаҡында уҡырһығыҙ. “Рухи ҡомартҡыларыбыҙ” рубрикаһында ғәҙәттәгесә Башҡортостан ерлегендә табылған боронғо ташъяҙмаларҙың мәғәнәләре аңлатыла.\n“Сихәт” рубрикаһында табибә Рәүфә Йәнтилина күп ҡатындарҙа осраған эс төшөү сире хаҡында һөйләй, уны дауалау юлдарын өйрәтә. Хужабикәләр шулай уҡ был һанда балсыҡтың шифаһы, ҡышҡылыҡҡа ризыҡты туңдырып һаҡлауҙың серҙәре хаҡында ла файҙалы мәғлүмәт табыр.\n“Ризыҡ юллап” рубрикаһында Чехияла йәшәгән яҡташыбыҙ Миләүшә Годбодьтың ҡатмарлы һәм ҡыҙыҡлы яҙмышы бәйән ителә, шулай уҡ Миләүшә ханым чех ризығы кнедликтар әҙерләү серҙәрен аса. Журналист Гөлнара Хәлфетдинова алып барған “Рәссам оҫтаханаһында” рубрикаһының сираттағы ҡунағы – һәләтле рәссам Нелли Аҡсурина. Йәш таланттың үҙенсәлекле тормош асылы бер кемде лә битараф ҡалдырмаҫ.\nЖурнал иғлан иткән ярыштар ҙа ҡыҙыу бара, “Өйөм йәме гөл генә” бәйгеһендә был юлы Сибайҙан Гөлдәр Ҡадаева үҙе генә белгән гөл үҫтереү нескәлектәре хаҡында һөйләһә, “Милли биҙәк” конкурсының сираттағы ҡатнашыусыһы, яҙыусы Тәскирә Даянова үҙе теккән милли кейем өлгөләрен тәҡдим итә. Күҙәтеүҙә һөйләп кителгән һәм телгә алынмаған башҡа ҡыҙыҡлы мәҡәләләрҙе журналдың үҙенән табып уҡырһығыҙ!\n“Башҡортостан ҡыҙы”нан айырылмағыҙ, бер-беребеҙҙең тормошо һәм ижады хаҡында хәбәрҙар булайыҡ!


Ҡулдарында – Бәхет ҡошо\n2 Февраль 2018, 11:41\nБәхет! –Ҡыҫҡа бер һүҙ. Һәр кем уныңҮҙенсәрәк аңлай мәғәнәһен.Мин тик шуны беләм: кешенең ул –Бер ҡасан да туймаҫ нәмәһе! –бәхет ҡошоң –ошо тормошоң!...\nҠыҫҡа бер һүҙ.\nҺәр кем уның\nҮҙенсәрәк аңлай мәғәнәһен.\nМин тик шуны беләм:\nкешенең ул –\nтуймаҫ нәмәһе! –\nбәхет ҡошоң –ошо тормошоң!...\nтип яҙған Рәми Ғарипов. Һәр кемебеҙҙең бәхет ҡошо тураһындағы уй-хыялдарына тура килә шағирҙың был һүҙҙәре. Ғүмерең буйы ҡошон эҙләйһең, тик берәүҙәр таба, ә икенселәр, өсөнсөләр... Бәхет ҡошоң – ошо тормошоң. Ләкин шул тормош юлын нисек үтәһең бит әле. Йәнә, шағир әйтмешләй, “бына ҡайҙа мәсьәлә”.\nҒүмер юлдарын 50 йыл бергә етәкләшеп уҙыусы Мәйсәрә Фәтҡулла ҡыҙы менән Әхмәҙи Солтан улы Йыһанғәлиндар, бәлки, әлеге Бәхет ҡошон тотҡандарын аңлап та етмәйҙәрҙер, сөнки донъя мәшәҡәттәре, көндәлек ығы-зығы менән ғүмер ағышын да һиҙмәйһең шул.\nАхун ауылы егете Әхмәҙи менән алыҫ Бөрйән районының Иҫке Собханғол ауылы ҡыҙы Мәйсәрәне Стәрлетамаҡ пединститутының шаулы студент йылдары таныштыра һәм ҡауыштырып та ҡуя. Бер төркөмдә уҡыһалар ҙа, институтты бер үк йылда тамамларға тура килмәй уларға: Әхмәҙи Йыһанғәлин 2-се курста уҡып йөрөгәндә әрме сафтарына алына. Алыҫ Амур өлкәһендә ракета ғәскәрҙәрендә элемтәсе булып өс йыл хеҙмәт итә ул. Армиянан ҡайтҡанда курсташтары уҡыу йортон тамамларға әҙерләнә, ә ул йәнә 2-се курс өсөн ҡышҡы сессияһын уңышлы ябып, уҡыуын дауам итергә лә, институтта бейеү түңәрәген етәкләргә лә, Ленин исемендәге балалар йортонда, һөнәрселек училищеһында эшләргә лә өлгөрә. Ҡыҫҡаһы, уҡырға ла, эшләргә лә ваҡытын да, көсөн дә таба. Шулай булмай ни, әсәһенең, һуғыш яланында һәләк булған кавалерист Солтан Йыһанғәлиндың тол ҡатыны Нәфисә әбейҙең, студент улына матди ярҙам итерлек мөмкинлеге булмай.\n“Бейеү түңәрәге алып барғанда институтта физматта уҡып йөрөгән үҙебеҙҙең район егете Фәрит Хәйровты баянсы итеп алдым, йырсы Ғүмәр Әбделмәнов та шунда эшләй ине. Каникул ваҡытында әҙерәк аҡса эшләү ниәте менән райондарға концерт менән йөрөр инек, – тип хәтерләй Әхмәҙи ағай шаулы студент йылдарын. – Шуныһы әһәмиәтле: бәхетемдәндер, тормош юлымда яҡшы кешеләр осрап торҙо. Яңы ғына урта мәктәпте тамамлаған малай көйө ул саҡтағы мәғариф министры булып эшләгән Фатима Мостафинаның үҙенә барҙым. Диплом алып, үҙебеҙҙең районға эшкә ҡайтҡас та төрлө йылдарҙа роно мөдирҙәре булып эшләгән Риф Зарипов, Марс Нафиҡов, райком секретары Мәрйәм Кәримова, Арҡауыл мәктәбе директоры Рим Искәндәров, “Һарғамыш” совхозы директоры Рәшит Кинзин һәр саҡ ярҙам ҡулы һуҙҙылар”.\nАрҡауыл, Ишембай, Мәсетле, Ахун мәктәптәрендә, Өфө ҡалаһының бер нисә уҡыу йортонда завуч, директор булып эшләй Әхмәҙи Солтан улы. 40 йылдан ашыу педстаждары булған ветеран-уҡытыусылар Арҡауыл урта мәктәбе коллективын бөгөн дә һағынып иҫкә ала. РФ Мәғариф алдынғыһы Әхмәҙи Йыһанғәлин, ниндәй генә мәктәптә эшләмәһен, хор, бейеү түңәрәктәрен ойоштороп, уҡыусылары менән республика, зона, район конкурстарында, фестивалдәрҙә гел призлы урындар ала. Балаларҙа сәнғәт донъяһына һөйөү уятып ҡына ҡалмай, уларҙы мәҙәниле, әхлаҡлы итеп тәрбиәләүҙә лә нигеҙ һала.\n“Арҡауылда эшләгәндә халыҡ театры асырға, йәнә тиҫтәләгән бейеүҙәремде сәхнәгә сығарырға өлгөрмәнем, шуға йөрәгем әрней”, – ти Әхмәҙи ағай, әсенеп. Йәл!\n1968 йылдың 30 ғинуарында ғаилә ҡорған Мәйсәрә Фәтҡулла ҡыҙы менән Әхмәҙи Солтан улы Йыһанғәлиндар. Өс ҡыҙға ғүмер биреп, бөгөн дүрт ейән-ейәнсәргә, өс бүлә-бүләсәгә олатай-өләсәй булып бәхетле ғүмер кисерәләр. Атай-әсәй – балаларына, ә балалар уларға терәк-таяныс, ярҙамсы. Шулай йәшәгәндә генә Бәхет ҡошон тоттом, тип әйтергә хоҡуҡлыһыңдыр.\nУҡытыусы Йыһанғәлиндар күпме йәш быуынға белем, тәрбиә биргән. Уларҙың уҡыусылары бөгөн үҙҙәре ҡарттай-ҡәртнәй. Ғүмер йомғағы шулай тәгәрәй ҙә тәгәрәй икән.\n“Шуға шатланам: тыуған ауылымда бына тигән мәктәп бинаһы һалдырыуға өлгәштем. Уны сафҡа индереүҙә ярҙам ҡулы һуҙған һәр кемгә рәхмәтлемен”, – ти Ә. С. Йыһанғәлин.\nБына шулай ауылдаштары, милләте өсөн башҡарған изге эштәренән кинәнес табып йәшәй ветеран-уҡытыусылар. Парлы тормош юлығыҙ оҙон, һикәлтәһеҙ булһын. Бәхет ҡошоғоҙ – тормошоғоҙ болотһоҙ булһын!


Бәйгелә дуҫлыҡ етпәре арта\n27 Апрель , 11:01\nУрындағы үҙидаралыҡ көнө уңайынан “Импульс” балалар ижады һәм спорт үҙәгендә муниципаль хеҙмәткәрҙәр араһында спорт фестивале үтте.\nУрындағы үҙидаралыҡ көнө уңайынан “Импульс” балалар ижады һәм спорт үҙәгендә муниципаль хеҙмәткәрҙәр араһында спорт фестивале үтте. Спорт сараһы сәләмәт тормош рәүешен пропагандалауға, физик культура һәм спорт менән әүҙем ҡатнашыу, иң көслө йыйылмакоманданы асыҡлау маҡсатында ойошторолдо.\nБәйгелә туғыҙ ауыл биләмәһе һәм район хакимиәте хеҙмәткәрҙәре спортсылары үҙ-ара еңеүсенен билдәләне. Әйткәндәй, ауыл хакимиәте башлыҡтары, идара итеүселәр, хәрби иҫәпте алып барыусы, йәштәр эше буйынса белгестәр, депутаттар шахмат, дартс, баскетбол кәрзиненә туп индереү һәм “Күңелле старттар”ҙа үҙҙәрен һынай алды.\nТантаналы сараны район хакимиәте башлығы урынбаҫары Гөлсәсәк Сәғитова, райондың йәштәр эше, спорт һәм физкультура буйынса комитет рәйесе Алевтина Тиунова сәләмләгәндән һуң, майҙансыҡтарҙа сәмле ярыш башланды.\nДөйөм һөҙөмтәләр буйынса шахматта Р.Х.Сафин (район хакимиәте) – беренсе, А.Ә.Ибәтуллин (Арх-Латыш ауыл биләмәһе) – икенсе, С.В.Лапсин (Орловка) өсөнсө урынды яуланы. Дартста Г.А.Сәйфетдинова (Оҙондар) иң күп мәрәйҙе йыйып, алдынғылыҡты ҡулынан ысҡындырманы. Г.Ф.Ғүмәрова (Абҙан) – 2-се, А.С.Усманова (район хакимиәте) 3-сө урынға сыҡты. Баскетбол кәрзиненә туп индереүҙә ир-егеттәрҙән А.М.Хәсәнов (Абҙан) – “алтын”, У.С.Шәһиев (Баҡалды) – “көмөш”, Р.М.Абдуллин(район хакимиәте) менән А.И.Сарычев (Ырныҡшы) “бронза” миҙал яуланы. Ҡатын-ҡыҙҙарҙан С.Н.Моратов (Баҡалды) тәүге урынды биләһә, Л.А.Гибет (Арх-Латыш) – икенсе, А.В.Перова (Арх-Латыш) менән М.М.Мельникова (Липовка) өсөнсө урынға сыҡты.\nДөйөм һөҙөмтәләр буйынса абҙандар йыйылма командаһы еңеүсе исеменә лайыҡ булһа, оҙондарҙар, менән баҡалдылар икенсе һәм өсөнсө баҫҡысҡа күтәрелде.\nЕңеүселәрҙе һәм ҡатнашыусыларҙы район Советы секретары Фәиз Йортомбаев тәбрикләп, район хакимиәтенең кубоктары, миҙалдары һәм Маҡтау ҡағыҙҙары менән бүләкләне.


Национальные и региональные проекты – как помощь комплексному развитию образования в Уфе\nМилли һәм региональ проекттар мәғариф өлкәһен үҫтерә\nӨфө ҡалаһының мәғариф өлкәһе федераль һәм региональ милли проекттарын тормошҡа ашырыу ярҙамында комплекслы үҫешә.\n«Һәр баланың уңышы» проектына ярашлы, баш ҡаланың өҫтәмә белем биреү учреждениеларында социаль-гуманитар, тәбиғи-фәнни, техник йүнәлештәр буйынса 300 яңы урын булдырылған. Заманса интерактив ҡорамалдар һәм йыһаз һатып алынған.\n«Һанлы белем биреү мөхите» проекты сиктәрендә 162-се полилингваль мәктәптә «IT-Куб» тип аталған һанлы белем үҙәге төҙөлгән. Был - республикалағы балалар IT-һөнәрҙәрҙең нигеҙҙәрен өйрәнгән беренсе үҙәк.\nИке проект та «Мәғариф» милли проектына инә. Ул Өфөлә белем биреү системаһын үҫтереүҙә маҡсатлы йүнәлеш булып тора.\nРеспубликала тормошҡа ашырылған проекттарға килгәндә, «Юғарыға ос!» тип аталғанын айырым атап китер кәрәктер. Уның төп бурысы – өлкән класс уҡыусыларын оло тормошҡа ныҡлы әҙерләү. Был проект төрлө йүнәлештәрҙе үҙ эсенә ала, араларында «Сәләмәт йылмайыу» тигән модуль дә бар. Ул бөтә ҙур мәктәптәрҙә лә стоматология кабинеттары булдырыуҙы күҙ уңында тота.\nБыйыл ҡала бюджетынан өс белем усағында ошондай кабинеттар асыу өсөн кәрәкле ҡорамалдар һатып алыуға, булғандарын йүнәтеүгә аҡса бүленгән. 2019 йылда атҡарыла башлаған проект 10 теш кабинеты асыуға булышлыҡ иткән.


Боҙҙа мотоциклда уҙышыу буйынса Европа чемпионатында ҡатнашыусыларға һәм ҡунаҡтарға! // Сәйәсәт | новости башинформ.рф\nБоҙҙа мотоциклда уҙышыу буйынса Европа чемпионатында ҡатнашыусыларға һәм ҡунаҡтарға!\n18:10, 22 января 2010 Сәйәсәт\n23-24 ғинуарҙа Башҡортостан Республикаһының баш ҡалаһы – Өфөлә боҙҙа мотоциклда уҙышыу буйынса Европа чемпионаты үткәрелә. Шуның менән бәйле Башҡортостан Президенты Мортаза Рәхимов унда ҡатнашыусыларға ҡотлау ебәрҙе. Ҡотлауҙа шулай тиелә:\n“Боҙҙа мотоциклда уҙышыу буйынса Европа чемпионатында хөрмәтле ҡатнашыусылар һәм ойоштороусылар!\nҠәҙерле ҡунаҡтар һәм ярыш көйәрмәндәре!\nҺеҙҙе Башҡортостан Республикаһының баш ҡалаһы – Өфөлә боҙҙа мотоциклда уҙышыу буйынса Европа чемпионаты асылыу менән ихлас ҡотлайым!\nБыл ярыштарҙы танылған спидвей мастеры, алты тапҡыр донъя чемпионы Ғабдрахман Ҡадировтың һәм башҡа бик күп билдәле спортсыларҙың тыуған илендә үткәреүҙе беҙ ватан һәм донъя мотоспортын үҫтереүгә Башҡортостандың айырым бер өлөш индереүен таныу тип баһалайбыҙ.\nЕвропаның иң көслө мотоуҙышсыларының ярышы сағыу һәм мауыҡтырғыс көрәштә үтер, ә уларҙың ғәййәрлеге, маҡсатҡа ынтылышлылығы һәм еңеүгә ихтыяры үҫеп килеүсе спортсылар быуыны өсөн матур өлгө булыр, тип ышанам.\nЯрышта ҡатнашыусыларға һәм уны ойоштороусыларға – спортта юғары һөҙөмтәләр, ә көйәрмәндәргә күренекле спортсыларҙың сығыштарынан шатлыҡ һәм ҡәнәғәтлек тойғоһо алыуҙарын теләйем!\nБарығыҙға ла ныҡлы һаулыҡ, именлек һәм бәхет!\nБашҡортостан Республикаһы Президенты М. Рәхимов”.\n“Башинформ”\tавтор: “Башинформ”\nТеги: Президент ҡотлауҙары


«Китап» нәшрәтендә башҡорт һәм рус авторҙарының яңы китаптары донъя күрҙе // Мәҙәниәт | новости башинформ.рф\n«Китап» нәшрәтендә башҡорт һәм рус авторҙарының яңы китаптары донъя күрҙе\n15:17, 11 марта 2015 Мәҙәниәт\nӨФӨ, 2015 йыл, 11 март. /«Башинформ» мәғлүмәт агентлығы, Ләйлә Аралбаева/.\nЗәйнәб Биишева исемендәге Башҡортостан «Китап» нәшриәтендә Георгий Кацериктың «Кисәге йөҙ», Рәшит Назаровтың «Ер һәм йыһан йыры» (төҙөүсеһе Риф Мифтахов), Мансур Һиҙиәтовтың «Ҡыу ҡарағас» китаптары донъя күрҙе.\nГеоргий Кацериктың баҫмаһына шиғырҙар, поэмалар, авторҙың һуғыш йылдарына тура килгән бала сағы һәм хеҙмәттә үткән йәшлеге хаҡында шиғырҙар циклы тупланған. Китапҡа башҡорт шағирҙары Рәми Ғарипов, Кәбир Аҡбашев, Сафуан Әлибайҙың һәм башҡа авторҙарҙың тәржемәләре лә индерелгән.\nСалауат Юлаев исемендәге дәүләт премияһы лауреаты Рәшит Назаровтың «Ер һәм йыһан йыры» китабына 1962-1968 йылдарҙа ижад иткән шиғырҙары, поэмалары ингән. Йыйынтыҡта быға тиклем баҫылмаған ике поэма ла урын алған.\nМансур Һиҙиәтовтың «Ҡыу ҡарағас» китабында шул уҡ исемле повесы һәм хикәйәләр тупланған.\nКитаптарҙы «Китап» нәшриәтенең фирма магазиндарында һатып алырға мөмкин.\nТеги: китап сығарыу


Яҡташыбыҙ – “Голос. Дети” шоуында\n4 Декабрь 2017, 15:12\nРайон, республика, Халыҡ-ара һәм Бөтә Рәсәй конкурстары, фестивалдәре еңеүсеһе, “Янғантау” ауылы һылыуы Наҙгөл Отузова “Тауыш. Балалар” (“Голос. Дети”) шоуының кастингыһын үтте.\nБеренсе каналда популяр булған йыр конкурсы 2018 йылдың февраль-март айҙарында старт аласаҡ. Кастингта ҡатнашҡан 120 йырсы араһынан, жюри ағзалары конкурстың беренсе этабына иң-иңдәрҙе һайлап алды. Наҙгөл телепродюсер Юрий Аксюта һәм музыкаль редакторҙар иғтибарына итальян телендә «Адажио» һәм билдәле йырсы Полина Гагаринаның “Навек” йырҙарын тәҡдим итте. Кастингтың һөҙөмтәләре яңыраҡ билдәле булды. Конкурстың беренсе этабына үткән йырсылар араһында беҙҙең Наҙгөл дә бар.\nӘйткәндәй, йыр бәйгеһенең киләһе этабы ғинуар, февраль айҙарында үтә һәм ул Беренсе каналда күрһәтеләсәк. Әле Наҙгөл Мәскәү ҡалаһында“Тауыш. Балалар” шоуының продюсерҙары менән конкурсҡа йырҙар һайлай.


Алда әле заман имтиханы, хыялдарҙы ысын итәһе!\n27 Май , 16:11\nБыйыл республиканың 1295 мәктәбендә уҡыусылар өсөн һуңғы ҡыңғырау яңғыраны. Бөтәһе 16 798 сығарылыш уҡыусыһы, шул иҫәптә Салауат ҡалаһының 454 егет һәм ҡыҙҙары өсөн өсөн тантаналы саралар уҙҙы.\n11 йыл элек мәктәп ишеген ҡыйыр-ҡыймаҫ ҡына асып ингән уҡыусылар бөгөн - аҡыллы, ҡыйыу, етди ҡыҙ һәм егеттәр. Тиҙҙән улар өсөн тормоштарының бөтөнләй яңы, икенсе бите асыла. Күпме генә ваҡыт үтһә лә, мәктәп йылдары иң бәхетле мәлдәр булып иҫтә ҡаласаҡ. Кадет мәктәбендә һуңғы ҡыңғырау 18 сығарылыш уҡыусыһы өсөн яңғыраны. Уҡыусыларҙы ҡотларға ошо белем усағын 50 йыл элек тамамлаусылар килгәйне. Хәтһеҙ ваҡыт уҙһа ла, мәктәп йылдарын улар әле булһа ҙур тулҡынланыу менән иҫкә ала. Ҡыҙ-егеттәргә таҫмаларҙы ла ҡунаҡтар таҡты.\n- Киләсәк тормошоғоҙға нигеҙ һалырға ваҡыт етте. Тырышып белем алығыҙ, тәжрибә туплағыҙ, һәр ваҡыт алға ынтылығыҙ. Һөнәр һайлағанда йөрәгегеҙҙе тыңлағыҙ, яратҡан эш - ярты бәхет, - тине уҡыусыларға мөрәжәғәт итеп мәктәпте 1972 йылда тамамлаған Фәрит Латипов.\nТантанала ҡала хакимиәте башлығы Игорь Миронов ҡатнашты.\n- Мәктәп һеҙгә белем генә биреп ҡалманы, ә оло тормошҡа ла әҙерләне. Йылдар уҙғас та, һуңғы ҡыңғырау көнөн йылы хәтирәләр менән иҫкә алырһығыҙ. Күңелегеҙгә ятышлы һөнәр һайлап, уҡып, яҡшы белгестәр улып тыуған ҡалағыҙға ҡайтығыҙ. Беҙ һеҙҙе көтәбеҙ. - тине ҡала башлығы үҙ сығышында.\nУл көндө уҡытыусыларға, ата-әсәләргә бихисап йылы һүҙҙәр яңғыраны. Балалар уларға һәр ваҡыт яндарында булғандары, ауыр мәлдәрҙә ярҙам иткәндәре өсөн рәхмәт әйтте. Байрам һуңғы ҡыңғырау менән тамамланды.\n- Мәктәбемде һағынасаҡмын, 11 йыл ошонда үтте. Бер-беребеҙгә ныҡлы өйрәндек, ә хәҙер төрлө ҡалалар буйлап таралышасаҡбыҙ, унда беҙҙе яңы кешеләр һәм танышлыҡтар көтә. Юғары уҡыу йортонда геолог һөнәрен\nүҙләштерергә ниәт итәм. Киләсәктә производство лабораторияһында эшләгем килә, - ти ҡыҙ.\n25-се башҡорт гимназияһында ла байрам тантана итә ине. Бында 16 егет һәм 13 ҡыҙ тыуған мәктәбе менән хушлашты. Сараның программаһы бик йөкмәткеле булды: уҡыусылар йырҙар йырланы, флешмобтар үткәрҙе, бөтә класс менән вальс бейене.\n- Алда һеҙҙе имтихандар көтә. Уларҙы барығыҙҙың да уңышлы тапшырырына ышанам, киләсәктә уңыштар ғына теләйем. Ҡуйған маҡсаттарығыҙға табан ҡыйыу барығыҙ, ҡаршылыҡтарға бирешмәгеҙ, - тине ҡотлау һүҙендә гимназия директоры Фирҙәүес Хисмәтуллина.\nОшо йылдар эсендә уҡыусылар менән класс етәкселәре Альбина Әхмәҙиева һәр ваҡыт яндарында булған.\n- Хөрмәтле уҡытыусылар, түҙемлегегеҙ, баһалап бөткөһөҙ хеҙмәтегеҙ, һәр балала талант күрә белеүегеҙ өсөн рәхмәт белдерәм. Ҡәҙерле ата-әсәләр, һәләтле, аҡыллы балалар тәрбиәләп үҫтергәнегеҙ өсөн һеҙгә\nҙур рәхмәт. Балаларға үҙеңде нисек тоторға икәнлеген, тормошта ауыр хәлдәр килеп сыҡҡанда нимә эшләргә кәрәклеген өйрәттем, һабаҡтарымдың файҙаһы тейер тип уйлайым, - тине Альбина Йәүҙәт ҡыҙы.\nБыйылғы сығарылыш уҡыусылары матур йолаға нигеҙ һалды - улар мәктәпте 2032 йылда тамамлаясаҡ уҡыусыларға теләктәр менән ваҡыт капсулаһын ҡалдырҙы һәм уны һаҡлауға мәктәп директорына тапшырҙы.\nМарат Таһиров, сығарылыш класы уҡыусыһы:\n- Мәктәп, класташтарым, уҡытыусылар менән айырылышыу һағышлы. Математиканы һәм физкультураны бик яраттым. Спорт менән шөғөлләнеү оҡшай, көслө һәм сәләмәт булыу өсөн тренажер залына йөрөйөм. Мәктәпте тамамлағандан һуң Ҡазан федераль университетына йәки осоу аппараттарын проектлаусыға Авиация университетына инергә планлаштырам. Яҡшы самолеттар проектлау ниәтем. Ә бына пилот кеүек бер ваҡытта ла осорға теләмәнем.\nСабина Мөхәмәтҡолова, сығарылыш класы уҡыусыһы:\n- Беҙҙең класс бик татыу, бер-беребеҙгә ярҙам итергә атлығып торабыҙ. Алдағы йылдарҙа осрашыу тураһында уйламаныҡ, әле мәктәпте лә тамамламағанбыҙ бит. 5-10 йылдан һуң мотлаҡ йыйылышырбыҙ тип уйлайым. Фәндәр араһынан нимәнелер айырып әйтеүе ҡыйын, шулай ҙа рус һәм инглиз телдәре нығыраҡ оҡшай. Шуға лингвист һөнәренә уҡырға уйлайым. Киләсәктә тағы ла ниндәйҙер телдәрҙе үҙләштерәргә теләк\nбар. Мәктәпте алтын миҙалға тамамлайым, имтихандарҙы тапшырып, “Баллы бал” етеүен түҙемһеҙлек менән көтәм.


Силантьев ауыл Советы (Бөрө районы) — Башҡорт Википедияһы\nСилантьев ауыл Советы (Бөрө районы)\n968 кеше (1 ғинуар 2018)\nСилантьев ауыл Советы — Рәсәй Федерацияһы Башҡортостан Республикаһының Бөрө районы составындағы муниципаль административ-территориаль берәмек.\nБашҡортостан Республикаһының 2004 йылдың 17 декабрендәге 125-З һанлы «Башҡортостан Республикаһында административ-территориаль ҡоролоштоң үҙгәрештәре, муниципаль берәмектәрҙең сиктәренең үҙгәреүе һәм үҙгәртеп ҡоролоуы тураһындағы» Законы, статья 1. ч. 104 түбәндәге юлдар бар:\n104. Бөрө районы Силантьев ауыл Советының Никольский ҡасабаһын Бөрө ҡалаһы территорияһына тапшырыуға бәйле Бөрө районының, Бөрө районы Силантьев ауыл Советының һәм Бөрө ҡалаһының сиктәрен тәҡдим ителгән схема картаһына ярашлы үҙгәртергә.\n1019 ↗1044 ↘1024 ↘1007 ↘976 ↘968 ↘959\n1 Силантьев ауыл, административ үҙәк ↗677\n2 Костарев ауыл ↘210\n3 Камышинка ауыл ↘117\n4 Мордвиновка ауыл ↘20\n2004 йылда хәҙерге Бөрө ҡалаһы ҡала биләмәһе составына Никольский ҡасабаһы тапшырыла.\nhttps://ba.wikipedia.org/w/index.php?title=Силантьев_ауыл_Советы_(Бөрө_районы)&oldid=838032 ҡабул ителгән\nБыл бит һуңғы тапҡыр 08:52 9 октябрь 2018 үҙгәртелгән.


Кулес — Башҡорт Википедияһы\n35°20′40″ с. ш. 25°08′13″ в. д.\nКулес ҡәлғәһе (грек. Κουλές, иҫке — итал. Rocca al Mare) — Грецияла Крит утрауының Ираклион ҡалаһындағы урта быуат диңгеҙ нығытмаһы.\nКулес ҡәлғәһе тәүге тапҡыр XIV быуат башында телгә алына. Ҡәлғәнең беренсе һүрәтен 1429 йылда Флорентия монахы Кристофоро Буондельмонти эшләй.\nҺуңғы формаһына ҡәлғә 1523 — 1540 йылдарҙа, ер тетрәү мәлендә емерелгән иҫке ҡәлгәне яңы төҙөлгән цитадель алмаштырғас, эйә була.\nВенециянлылар ҡәлғә исеме сифатында — Rocca al Mare атамаһын ҡуллана. Төп ҡәлғә диуарына ҡуша һалып беркетелгән өс барельеф Венецияны ла, ҡәлғәне һәм Ираклионды ла ҡурсалаусы изге апостол Марк символы кеүек арыҫланды кәүҙәләндерә.\nЙыл һайын венециянлылар Диа һәм Фраския утрауҙарынан, Рогдия түбәнендәге пляждан тәбиғи таштарҙы ташыу өсөн иҫке туҙған караптарҙы ҡуллана. Ҡәлғәне диңгеҙ яғынан емерелеүен һаҡлауға һәләтле мол төҙөү өсөн Ираклион янында таш менән караптар батырыла.\nТөрөк хакимлығы осоронда (1669 —1898 й. й.) ҡәлғә Кулес исемен ала (kulesi su — диңгеҙ ҡәлғәһе). Ошо уҡ осорҙа цитаделдең өҫкө кимәле төҙөлөп бөтә, амбразуралар, пушкалар өсөн урындар, ҙур булмаған мәсет өҫтәлә. Иҫке маяҡты алмаштырған манараның өлөшө ҡыйыҡтың төньяҡ-көнсығыш өлөшөндә әлегә тиклем һаҡланып ҡалған.\nҠәлғәнең аҫҡы ҡаты ҙур ярыҡлы көмбәҙле түбә менән ябылған, ә уның 26 бинаһы торлаҡ, һыу, аҙыҡ-түлек, ҡорал һаҡлау урындары булып хеҙмәт икән. Ошонда уҡ венеция һәм төрөк ваҡыттарында ҡулланылған төрмә урынлашҡан.\nТөрөк хакимлығы осоронда порт тирәләй нығытмалар тағы бер ҙур булмаған ҡәлғәне төҙөү менән көсәйтелә. Ул венеция ҡәлғәһенең ҡаршыһында урынлаша һәм бәләкәй Кулес тип атала (1936 йылда емерелә).\nБыл ҡәлғә хәҙерге ваҡытта [үҙгәртергә | вики-тексты үҙгәртергә]\nҺуңғы бер нисә тиҫтә йылда византия ҡомартҡыларының грек Мәҙәниәт министрлығының 13-се Эфораты тарафынан ҡәлғә тәртипкә килтерелә һәм тергеҙелә. Ошо урында Доменико Теотокопулосҡа (Эль Греко) арналған халыҡ-ара конференция үтә, уның барышында рәссамдың һүрәттәре ҡуйыла.\nhttps://ba.wikipedia.org/w/index.php?title=Кулес&oldid=812861 ҡабул ителгән\nБыл бит һуңғы тапҡыр 19:54 2 июнь 2018 үҙгәртелгән.


Материалы за Март 2018 года » журнал Башкортостан кызы | Башҡортостан ҡыҙы журналы\nМарт айында Конгресс-холда “Башҡортостан ҡыҙы” гөрләтеп 50 йәшен билдәләне. Баҫманы тәбрик итергә республиканан ғына түгел, илебеҙҙең төрлө төбәктәренән дуҫтарыбыҙ йыйылды. Шул байрам тәьҫораттары, журналдың тәғәйенләнеше һәм ҡатын-ҡыҙ асылы хаҡында...\nБаймаҡ районы Байыш ауылының хөрмәтле ағинәйе, Башҡортостандың атҡаҙанған мәҙәниәт хеҙмәткәре Факиһа Нәбиулла ҡыҙы Таштимерова-Ҡансурина ваҡиғаларға бай тормош юлы кисергән һәм әле лә сәхнәһеҙ йәшәй алмай. Уның шул тиклем ихлас, изге күңелле,...\nҺөйҙөргән дә, көйҙөргән дә тәүге мөхәббәт...\nБеҙҙең поезд бер станцияла туҡтаны. Вагон тәҙрәһенән ҡарап ултырам. – Кәрзинде өҫтәлгә ҡуйһам, нисек булыр? – тигәнгә әйләнеп ҡараһам, гөлләмәле ҙур кәрзин тотҡан бер ир миңә өндәшә икән. – Әйҙә, ҡуйығыҙ. Рауза сәскәләре күҙҙең яуын ала. – Ҡустым,...\nРубрика: Яҙмыш төйөндәре / Тотош уҡырға\nБәләкәстән матурлыҡҡа ғашиҡ, тирә-яғындағы һәр нәмәне биҙәргә маһир, донъяһын онотоп һүрәт төшөрөргә яратҡан ҡыҙ була Миңъямал. Ғилми хеҙмәткәр, социаль страховка фондында ревизор булып эшләгәндә лә, етди хеҙмәте ҙур иғтибар талап итеүгә ҡарамаҫтан,...


Ҡаранбаш һеҙҙе көтә\n22 Сентябрь 2020, 16:25\nБалыҡсы ҡайҙа ғына булмай ҙа ниндәй генә хәлдәргә тарымай! Һәр ваҡыт таныш булмаған урындарҙа булғы, яңы таныштар менән осрашҡы килә. Ошо маҡсаттан сығып, Дәүләкән яҡтарына юл тоттом. Ҡаранбаш быуаһына иртәнге 6-ла килеп еттем. Эй, һыу буйының матурлығы! Бер ерҙә сүп-сар күрмәҫһең. Балыҡ ҡармаҡлаусылар ҙа күренә. Күп тә үтмәй, быуаның хужаһы Андрей Владимирович Гончаренко килеп туҡтаны. Хәлдәрҙе һорашҡас, үҙемде ҡыҙыҡһындырған бер нисә һорауымды бирҙем.\n– Андрей Владимирович, ишетеүемсә, был быуаны ҡуртымға алғанһығыҙ. Ни өсөн тап ошо быуа һеҙҙе ҡыҙыҡһындырҙы?\n– Ғаиләбеҙ менән тәбиғәт ҡосағында ял итергә яратабыҙ. Икенсенән, Ҡаранбаш ауылы – тыуып үҫкән төйәгем. Минең уйымса, һәр шәхес тыуған ерен, ауылын матурлауға, үҫтереүгә үҙ өлөшөн индерергә тейеш. Өсөнсөнән, балаларым тәбиғәттең ҡабатланмаҫ матурлығын күреп үҫһен, тим.\n– Белеүемсә, һеҙҙә балыҡ тотоу түләүле. Сер булмаһа, балыҡсы күпме түләргә тейеш? Быуала ниндәй балыҡтар бар?\n– Беҙҙә балыҡ ҡармаҡлау ҡиммәт түгел, бер ҡармаҡҡа 100 һум күләмендә билдәләнгән. Унан тыш, ял итеү, йоҡлау өсөн өй төҙөгәнбеҙ, мунса эшләй, яр буйҙарына ағастар ултыртабыҙ. Шуныһы күңелде ҡыра: ҡайһы берәүҙәр көс етмәҫлек сумкалар менән тейәнеп килеп төшәләр ҙә ҡайтҡанда арттарынан сүп-сарҙы йыйыштырырға оноталар. Ярай әле, күлдең уңған хеҙмәткәрҙәре бар, быуа эргәләрен таҙа тоторға тырышалар. Киләсәктә балыҡсылар өсөн кәрәк-яраҡ магазины асырға уйлайым. Ә балыҡтарға килгәндә, һаҙан, аҡ амур, табан, суртан, алабуға үрсетелә. Беҙ табыш артынан ҡыумайбыҙ, балыҡсыларға, ял итеүселәргә уңайлы шарттар булдырырға тырышабыҙ.\n– Киләсәккә пландарығыҙ нисек?\n– 300-400 мең һумлыҡ селбәрә алып, быуаға ебәрергә уйлайым. Яр буйҙарын нығытырға кәрәк. Балыҡ ҡармаҡлау буйынса спорт ярыштары ойоштороу уйы ла бар.\n– Бындай ҙур эштә терәк булырҙай ярҙамсыларығыҙ ҙа бармы?\n– Эйе, иҫәп-хисап эшен ҡатыным Наташа башҡара. Улым Александр ҙа буш ваҡытында ярҙам итә, ҡыҙым Ирина әле Башҡорт дәүләт университетында уҡый. Бергәләп кәңәшләшеп эшләйбеҙ. Ҡаранбашҡа рәхим итегеҙ, үкенмәҫһегеҙ!


Ҡоролтай ултырышы үтте\n13 Ноябрь 2020, 16:50\nКинйә Арыҫланов исемендәге 9-сы башҡорт гимназияһында Мәләүез районы һәм ҡалаһы башҡорттары ҡоролтайы ултырышы үтте. Көн тәртибендә йәмәғәт ойошмаһы рәйесе Ләлә Рафиҡова үтеп барған йылда башҡарылған эштәргә йомғаҡ яһаны. Киләһе йылда башҡарыласаҡ эш проекты буйынса фекер алышыу ойошторолдо. Ҡоролтай ағзалары үҙ тәҡдимдәрен индерҙе.\nУрындағы ҡоролтай халҡыбыҙҙың үҙ асылына тоғро ҡалып, тарихын, мәҙәниәтен, ғөрөф-ғәҙәттәрен киләсәк быуынға еткереүҙе маҡсат итеп ҡуйған байтаҡ сара планлаштыра. Киләһе йылда “Башҡортостан Республикаһы халыҡтары телдәре тураһында” БР Законы үтәлеше иғтибар үҙәгендә буласаҡ. Башҡорт милли кейемен, халыҡ йолаларын, йәш сәсәндәр мәктәбен тергеҙеү буйынса эш дауам итәсәк. Булат Рафиҡов, Динис Бүләков, Кинйә Арыҫланов кеүек арҙаҡлы шәхестәребеҙ исемен мәңгеләштереү йәһәтенән эшмәкәрлекте йәнләндереү планлаштырылды. Ағинәйҙәр, аҡһаҡалдар һәм ир-егеттәр ҡорҙары милләтте берләштереүгә, рухты күтәреүгә арналған мөһим саралар тәҡдим индерҙе.


Башҡортостан Конституцияһы ҡабул ителеүгә 25 йыл - Bash.News\nБашҡортостан Конституцияһы ҡабул ителеүгә 25 йыл\nБашҡортостан Конституцияһы ҡабул ителеүгә 25 йыл https://bash.news/news/86635_bashortostan_konstituciyay_abul_iteleg_25_jyl\nОшо уңайҙан бөгөн Өфөнөң "Торатау" Конгресс-Холында Бөтә Рәсәй ғилми-ғәмәли конференцияһы үтте, байрам концерты ойошторолдо. Сирек быуат элек төҙөлгән хоҡуҡи документтың республика үҫешенә индергән өлөшө хаҡында беҙҙең сайтта.\nМилли рухты, мәҙәниәтте күтәреүҙә Башҡортостан Конституцияһы ҙур роль уйнай. Сирек быуат элек республика граждандар йәмғиәтен нығытыуҙа яңы стратегик йүнәлеш ала - дәүләттең төп законы ҡабул ителгәндән һуң, күп тә үтмәй беҙҙең субъектта ла Конституция раҫлана.\n"Торатау Конгресс-Холл"нда Конституцияның 25 йыллығы уңайынан байрам программаһы ойошторолдо. Сәхнәлә республиканың күп милләтле берҙәм халҡы данланды. Дәүләт Йыйылышы-Ҡоролтай рәйесе Константин Толкачев үҙ сығышында төп хоҡуҡи документ төбәктең социаль-иҡтисади үҫешенә, халыҡтар дуҫлығына ҙур йоғонто яһауын билдәләне.\nКонстантин Толкачев, Дәүләт Йыйылышы - Ҡоролтай рәйесе: “В истории нашей Республики это четвертая коснтитуция и самая лучшая”.\nКонституция илдең демократик ҡоролошон раҫлап, күп милләтле республика халҡының мәнфәғәттәрен яҡлап сыҡты. Сирек быуат эсендә хоҡуҡи документҡа бер нисә төҙәтмә индерелә. Ул федератив дәүләт закондарына яраҡлаштырыла. Төп документҡа нигеҙ һалыусыларҙың береһе Зөфәр Еникеев билдәләүенсә, туҡһанынсы йылдар башында республикала барған үҙгәрештәрҙе бар донъя күҙәтә.\nБашҡортостан Конституцияһының 25 йыллығы уңайынан Өфөлә Бөтә Рәсәй ғилми-ғәмәли конференцияһы ла старт алды. Унда илдең төрлө субъекттарынан Конституция судтары вәкилдәре, юристар, тарихсылар, фән эшмәкәрҙәре ҡатнаша.\nКонференция ике көнгә иҫәпләнгән. Иртәгә юғары уҡыу йорттары студенттары өсөн дә айырым секциялар эшләйәсәк.


Али Карнайҙың улы Сарим ағай хаҡында ҡайтанан » "Йәшлек" гәзите\nГазета "Йәшлек" » Рубрикалар » Хәтер » Али Карнайҙың улы Сарим ағай хаҡында ҡайтанан\n«Беҙ ҡайтырбыҙ» әҫәре авторының берҙән-бер вариҫы Башҡортостанды, атаһының тыуған яғын ҡайтып күрергә хыяллана.\nЯҙыусы Али Карнайҙың тормош юлы менән ҡыҙыҡhыныуым студент йылдарына барып тоташа. Уныhы ла юҡҡа түгел: беренсенән, ул минең тыуған Дәүләкән районында эшләп киткән (Дәүләкән ҡала типографияhында быны дәлилләүсе таҡтаташ та тора), икенсенән, ул яҙыусылар съезында, ҙур төҙөлөштәргә, ялан-баҫыуҙарға үҙебеҙ сығып эшләп, тормошсан әҫәрҙәр, очерктар ижад итергә тейешбеҙ, тигән ялҡынлы саҡырыуы менән үҙ шәхесенә, ижадына йәлеп итте. «Далалағы уттар» (1930) повесы – тракторсы булып, «Ишембай» (1933) очергы нефтселәр менән эшләү дәүерендә тыуған кисерештәренән яҙылған әҫәрҙәр. Әҙип үҙенең бер хәтирәһендә хатта әҫәрҙәренең жанрын, әҙәби йәки публицистик жанр тип билдәләргәме икән, тип hорау ҡуя. Сөнки уларҙа сағылдырылған хәлдәр, геройҙар – әҙәби алымдар менән әҙәби мөхиткә күсерелгән тормоштағы ваҡиғалар, кешеләр.\nКурс эшемдең етәксеhе – хөрмәтле кураторыбыҙ, профессор Миҙхәт Fәйнуллин (хәҙер мәрхүм инде) кәңәше менән яҙыусының тыуған яҡтарында булып, Мишкә районының Оло Шаҙы ауылындағы музейҙағы «Али Карнай» мөйөшө, урындағы кешеләрҙең хәтирәләрен тағатып ҡайтҡайным. Данлыҡлы 112-се Башҡорт кавалерия дивизияhы сафында Бөйөк Ватан hуғышында ҡатнашҡан әҙип яуҙа саҡта «Ҡыҙыл атлылар» гәзитен нәшер итеүгә күп көс hала, бер нисә имза менән яугирҙарҙы рухландырырҙай мәҡәләләр баҫтыра. Башҡорт атлы дивизияhының иҫән ветерандары аша Мөхәммәт Усманов олатай менән таныштым. Ул яҙыусының hуңғы көндәре хаҡында hөйләне. Мөхәммәт олатай «Ҡыҙыл атлылар» гәзитенең фотографы булған. Осрашыу, аралашыу иҫтәлеге итеп «Фотографии периода Отечественной войны и однополчан» фотоальбомын бүләк итте. Ул альбомдағы фотоларҙы әленән-әле эш барышында ҡулланып торабыҙ.\nМишкә районының Оло Шаҙы ауылындағы музейҙа әҙиптең ҡыҙы менән улының кескәй саҡта төшкән фотолары ла бар ине. Ана шул рәсемдәр Али Карнайҙың балаларын эҙләү теләген уятты. Был эштә миңә Оло Шаҙы мәктәбенең башҡорт теле hәм әҙәбиәте уҡытыусыhы Әнисә Закирова ярҙам итте. «Әҙиптең ҡыҙы йәшләй үлеп ҡалған, тиҙәр, ә улының адресы ошо булыр», – тип Ялталағы йорто, фатиры hандарын яҙып ебәрҙе. Рәхмәт уға. Ана шул рәүешле ситтән тороп булhа ла (әлегә!) яҙыусының улы менән таныштыҡ.\n«Телефондан hөйләшеү өсөн саҡырыу ҡағыҙын алыу менән йүгереп килеп еттем. Мин бит физкультурник», – тине Сарим ағай. Диңгеҙ буйындағы ҡалала ул күптән төпләнгән. Өфөнөң геология-тикшеренеү техникумын тамамлағас, Башҡортостандың төрлө райондарында ерҙе тикшереү эштәрендә ҡатнаша, үҙ аллы инглиз телен өйрәнә. Әрме хеҙмәтен Мәскәүҙә үтә, Ухтала йәнә hөнәри эшен дауам итә. Артабан Ялтаға эшкә китә. Ана шул мәлдәрҙән алып көньяҡта йәшәй.\nСарим ағайҙың Лида исемле апаhы була. Әсәhе, аталары Али Карнай яуҙа саҡта урманға утынға барып, hалҡын тейҙереп, үпкә сиренән үлә. «Өләсәйем – Шәрифә Нәсибуллина, уның ҡыҙы Зәйтүнә апай ҡарап үҫтерҙе беҙҙе. Һеҙ минең бер туғандай үҫкән Рәмил туғаным менән барып танышығыҙ. Ул миңә ике туған булhа ла, әсәйем яҡлап иң яҡын кешем. Улыма ла Рәмил тип исем ҡуштым», – тине Сарим ағай.\nҺуң өйләнгән Сарим ағай Ирина исемле украин ҡыҙына. Быйыл улдары Ялталағы менеджерҙар әҙерләү институтын ҡыҙыл дипломға тамамлаған. Али Карнайҙың ана ниндәй ейәне үҫә!\nСарим ағайҙың Өфөлә күптән булғаны юҡ. Оло Шаҙылағы музейҙа Али Карнайға арналған мөйөш бар, атаhының 2004 йылда 100 йыллыҡ юбилейы тыуған яғында, республика мәктәптәрендә билдәләнде тигәс, ул берсә ҡыуанып, берсә ғәжәпләнеп тыңланы. «Мин, беҙҙе күптән онотҡандарҙыр, тигәйнем», – тине. Хәйер, бәлки, Сарим ағай үҙе әҙәбиәт белгесе, әҙәбиәт буйынса уҡыған кеше булмағас, атаhының башҡорт әҙәбиәте классиктарының береhе икәнен белеп тә бөтмәйҙер. «Беҙ ҡайтырбыҙ». Али Карнай» тигән әйтемгә әйләнгән hөйләм үҙе генә ни тора! Уны hаубуллашҡанда, хушлашҡанда күптәрҙең шаярыу ҡатыш әйткәнен ишеткән бар. Әйткәндәй, әҙиптең hуңғы hәм күләмле әҫәре, ғүмере өҙөлөү сәбәпле, беренсе китапта ғына туҡталған. Унда Октябрь революцияhы, совет власын\tурынлаштырыу йылдары hүрәтләнә. Әҙәбиәт белгестәре әҫәр хаҡында: «Ваҡиғалар драматизмы, характерҙар байлығы, хикәйәләү ыҡсымлығы менән айырылып тора», – тип яҙҙы. Күренекле әҙиптәр, ғалимдар F. Хөсәйенов, С. Агиш, М. Минhажетдинов, Б. Бикбай, Ә. Чаныш, Х. Зиннәтуллина, С. Сафуанов Али Карнайҙың ижадын өйрәнеп, Башҡортостан матбуғатында мәҡәләләр, айырым китаптар баҫтырҙы. Әҙиптең «Йәмле Ағиҙел буйҙары» пьесаhы бар. Яҙыусы шулай уҡ – әҙәби тәнҡит, теоретик мәҡәләләр, рус, сит ил яҙыусылары әҫәрҙәренең башҡорт теленә тәржемәләре авторы. «Яҙыусының биографияhы ул үлгәс тә дауам итә», – тигән цитата авторҙарының береhе. Был, ысынлап та, шулай. Сарим ағай атаhы, бала сағы хаҡындағы хәтирәләрен яҙып ебәрhә, был үҙе үк Карнайҙың яҡты иҫтәлегенә бер шәлкем сәскәләй булыр...» – тип яҙғайным уҙған быуаттың туҡһанынсы йылдарында «Йәшлек» гәзитендә. Бына, ниһайәт, йәнә ошо темаға әйләнеп ҡайтырға насип булды.\n«Башҡортостан" телевидениеһының «Телеүҙәк» тапшырыуы «Олатайҙан ҡалған аманат» акцияһын башлағас, Башҡорт кавалерия дивизияһы хаҡында бер кәлимә әйтәйем тип, Мөхәммәт олатайҙан ҡалған йәдкәрҙе ҡулыма алдым һәм... Әйтерһең, ваҡыт арбаһы мине йәнә Али Карнай тулҡынына алып барып тоташтырҙы. Хәҙер шуныһы яйлы, «Класташтар», «Бәйләнештә» социаль селтәрҙәре бар һәм улар аша Али Карнайҙың ейәне Романды табып алыуы ҡыйын булманы. Бик матур аралашты ул. Атаһы Сарим ағайҙы ла саҡырып, уның менән яңынан бәйләнеште нығыттыҡ. Романдың бөгөн үҙенең өс балаһы бар, ул шәхси эшҡыуарлыҡ менән шөғөлләнә. Ҡырымдың яңынан Рәсәйгә ҡушылыуы минең өсөн хатта Сарим ағайға ҡайтыу юлдарын асҡан кеүек тойолдо. Үҙенә лә шулай тип яҙҙым шаярыу ҡатыш: «Рәсәй Президенты һеҙҙең өсөн яулап алды Ҡырымды!» Ул ихлас ҡыуанды яңынан бәйләнеш барлыҡҡа килеүенә, тыуған яҡтарын ҡайтып күрергә теләге лә бар. Мишкә районы етәкселеге менән киләсәктә был изге эште лә атҡарып ҡуйырға кәрәк булыр. Яҡташтары – Оло Шаҙы ауылы халҡы инициатива менән сыҡһа, тағы ла һәйбәтерәк булыр ине. Профессиональ спорт менән шөғөлләнгән Сарим ағай сит тарафтарҙа бик матур итеп донъя ҡороп йәшәп ятһа ла, атаһының «Беҙ ҡайтырбыҙ!» тигән оранына тоғро ҡалып, Башҡортостанды килеп күрһен ине! Яңыраҡ «Йәшлек»тә Сарим ағайға арналған шиғыр баҫылғас, интернет аша, телефондан был хаҡта һорашыусылар бик күп булды. Барыһына яуап итеп, ошо мәҡәләне яҙҙым. Киләсәктә тағы ла бәйләнештәр нығынһын!\nСығыу ваҡыты 13-06-2014, 10:09 | Ҡаранылар: 1103


Рөстәм Хәмитов Мәсетле районында ауыл биләмәләре башлыҡтары менән осрашты // Сәйәсәт | новости башинформ.рф\nРөстәм Хәмитов Мәсетле районында ауыл биләмәләре башлыҡтары менән осрашты\n12:15, 10 ноября 2011 Сәйәсәт\nКисә Башҡортостан Президенты Рөстәм Хәмитов республиканың Балаҡатай, Дыуан, Ҡариҙел, Ҡыйғы, Мәсетле һәм Салауат райондарында ауыл биләмәләре башлыҡтары менән сираттағы осрашыу үткәрҙе.\n2011 йылға йомғаҡ яһап, Рөстәм Хәмитов дөйөм алғанда республикала эштәрҙең көйлө булыуын билдәләне. Сәнәғәт производствоһы күләме бер йыл эсендә 10 процентҡа артҡан. Һалым керемдәре йәһәтенән дә Башҡортостан йыллыҡ планын үтәгән. 10-12 миллиард һум күләмендә өҫтәмә килемдәр көтөлә. Торлаҡ төҙөлөшөндә лә һөҙөмтәләр насар түгел: 1,4 миллион квадрат метр сафҡа индерелгән – былтырғыға ҡарағанда был 4-5 процентҡа күберәк. Уртаса Рәсәй күрһәткестәре менән сағыштырмаса, башҡа төбәктәргә ҡарағанда Башҡортостада хәлдәр күпкә яҡшыраҡ.\nАуыл хужалығына килгәндә, Рөстәм Хәмитов йылдың уңышлы булыуын билдәләне.\n— Төньяҡ-көнсығыш райондарында 200 мең тонна иген уңышы алынған, был һуңғы 7-10 йыл эсендә иң яҡшы күрһәткестер, ә ҡайһы бер хужалыҡтар буйынса – һуңғы 15 йыл эсендә, — тине Президент. – Быны беҙгә тәбиғәт бирҙе. Әммә республика власы ла ауыл хужалығы етештереүселәренә ҙур ярҙам күрһәтте. Аҡсалар иң кәрәкле ваҡытта килеп торҙо. Сәсеү башланғандан алып яғыулыҡты арзанайтыу буйынса саралар күрҙек, ауыл хужалығы техникаһын һатып алыуҙа аҡсалата ярҙам күрһәттек. Һөҙөмтәлә өс мең самаһы ауыл хужалығы техникаһы һатып алынды. Техника хаҡының 40 процентын республика түләне, был ярайһы уҡ һөҙөмтәләр бирҙе. Беҙгә сәсеүлек майҙандары структураһы тураһында уйларға кәрәк. Бөгөн иген баҫыуҙарының яртыһында тиерлек бойҙай сәселә. Ғалимдар иҫбатлауынса, республикала бойҙайҙы майҙандың 20-25 процентында ғына сәсергә кәрәк, ҡалған майҙандарҙа бөгөн баҙарҙа талап ителгән ҡуҙаҡлы иген һәм ярма культураларын сәсеү зарур. Алдынғы райондар ауыл хужалығы продукцияһының яңы төрҙәренә күсә башланы ла инде. Шулай уҡ беҙ машина-трактор станциялары тураһында ла уйлайбыҙ. Бер яҡтан был уңайлы ла кеүек, икенсе яҡтан яҡшы ниәттәр менән булдырылған был станциялар крәҫтиәндәрҙе талай. Ҡайһы бер республика хужалыҡтары машина-трактор станцияһы хеҙмәттәренән баш тарта башланы.\nРеспубликаның төньяҡ-көнсығыш райондарына килгәндә, Рөстәм Хәмитов тейешле программа ҡабул ителеүе тураһында әйтте. Документҡа ярашлы, был төбәк хеҙмәтселәренең тормошо яҡшыртыласаҡ. Бында халыҡтың 5 проценты йәшәй, ә етештереү күләме ни бары 0,5 процент тәшкил итә.\n— Төньяҡ-көнсығыш райондарында тәбиғәт байлыҡтары ла етерлек, халыҡ та күп йәшәй, тип һыҙыҡ аҫтына алды ул. – Тимәк бында системалы өҙөклөк бара. Һәм ул бер-ике йыл дауамында ғына түгел, бәлки, тиҫтәләгән йылдар дауамында баралыр. Бөгөн совет власы осорондағы позициялар юҡ кимәлдә. Хәлде төҙәтеү өсөн ашығыс рәүештә саралар күрергә кәрәк. Халыҡты бындай насар хәлдә ҡалдырырға ярамай. Нефть, ағас эшкәртеү өлкәләрен яйға һалырға кәрәк. Ысынын әйткәндә, төньяҡ-көнсығыш райондары буйынса эшләнәһе эштәр бик күп. Бында эшһеҙлек күрһәткестәре лә юғары. Мәғариф, һаулыҡ һаҡлау, ауыл хужалығы өлкәләрендә кадрҙар етешмәй. Шулай уҡ юлдар мәсьәләһен хәл итергә кәрәк.\nПрезидент республикаға инвестициялар йәлеп итеү мәсьәләһен дә ҡуҙғатты.\n— Быйыл ғына Башҡортостан Республикаһы капиталына инвестициялар 150 миллиард һум самаһы тәшкил итте, — тине Рөстәм Хәмитов. – Үткән йыл менән сағыштырмаса, был 25-30 миллиардҡа күберәк, һәм был насар һөҙөмтә түгел. Йән башына инвестициялар буйынса Рәсәй Федерацияһында беҙ аҙаҡҡы, яҡынса 30-40-сы урындарҙы биләйбеҙ. Волга буйы федераль округында беҙ – 11-се урында. Беҙгә алғы урындарға ынтылырға кәрәк, бының өсөн барыһын да эшләйәсәкбеҙ.\nРөстәм Хәмитов һүҙҙәре буйынса, республикала социаль күрһәткестәр арта. Уртаса эш хаҡы 18,5 мең һумға етте, ә йыл башында ул 16 мең ине. Башҡортостанда халыҡтың күп өлөшө ауылдарҙа йәшәй, бында уртаса эш хаҡы 8-9 мең тәшкил итә, шуға күрә ауылдарҙа эш хаҡын күтәрергә, производстволар булдырырға кәрәк.\n— Йәштәрҙе эшкә урынлаштырыу буйынса тиҙ арала программа әҙерләргә ҡуштым, — тип хәбәр итте ул. – Йәштәр эшһеҙ йөрөгән саҡта, ҡатмарлы, ауыр хәлдәр килеп тыуа. Шуға күрә төрлө конфликттар килеп сыҡмаһын өсөн, был мәсьәләне хәл итәсәкбеҙ. Уны шәхсән үҙем контролдә тотасаҡмын. Кәрәк икән, аҙна һайын оперативкалар үткәрәсәкмен, әммә Мәғариф министрлығынан, Йәштәр сәйәсәте министрлығынан, вице-премьерҙарҙан ауылдарҙа эш урындарын булдырыуҙы талап итәсәкмен.\nПрезидент билдәләүенсә, ололарға ҙур ярҙам күрһәтелә.\n— Беҙ Рәсәйҙә пенсионерҙарға путевкалар һатып алырға ярҙам итеүсе берҙән-бер төбәк, — тип белдерҙе Рөстәм Хәмитов. – Быйыл өс меңдән ашыу пенсионер льготалы путевкалар ала аласаҡ. Быға 30 миллион һум тирәһе аҡса китте, әммә был эште дауам итәсәкбеҙ. Тәүге йыл уңышлы булды, халыҡтың ҡыҙыҡһыныуы ҙур. 300-400 кеше Төркиәлә ял итеп ҡайтты. Быйыл хеҙмәт пенсияһы – 9 процентҡа, социаль пенсия 10 процентҡа артты.\nМуниципаль власҡа килгәндә, Рөстәм Хәмитов ауыл биләмәләре башлыҡтарына киләһеләрҙе әйтте:\n— Власть халыҡҡа таянып эшләргә тейеш. Халыҡты ишетмәгән власть һәләкәткә дусар була. Шуға күрә ябай халыҡ мәнфәғәттәренән сығып эш итергә кәрәк.\n«Башинформ» | фото: Андрей Старостин\tавтор: «Башинформ» | фото: Андрей Старостин


Ауыл хужалығына аныҡ ярҙам кәрәк » «Йәшлек» гәзите | Газета "Йэшлек"\nГазета "Йәшлек" » Йәмғиәт » Ауыл хужалығына аныҡ ярҙам кәрәк\n19.10.2010 Ауыл хужалығына аныҡ ярҙам кәрәк\nБыйыл да Башҡортостан был күргәҙмәлә Рәсәйҙә миҙалдар һаны буйынса беренсе урынды яуланы – уларҙың һаны хәҙер 521-гә етте. Был наградалар республиканың ҙур потенциалға эйә булыуын күрһәтә, ләкин тышҡы дәғүәселек мөхите беҙҙе артабан үҫешергә мәжбүр итә, тип билдәләне республика башлығы. Ул, ауыл хужалығына аныҡ ярҙам күрһәтеү өсөн ресурстарҙы ҡаты иҫәпкә алыу һәм бюджет средстволарын ҡайтанан бүлеү кәрәк, баҙар формаларына күсеү бик һүлпән бара, ә агросәнәғәт комплексын үҫтереү өсөн был бик мөһим, тип һыҙыҡ өҫтөнә алды.\nПрезидент Ауыл хужалығы министрлығына һәм Башҡортостан Хөкүмәтенә бер ай эсендә Хөкүмәт ултырышына бөтә материалдарҙы әҙерләргә ҡушты. Осрашыуҙа билдәләнгән бөтә «ауыртҡан» урындар ошо ултырышта ҡараласаҡ.


ChatRoulette-бушлай веб-камералар видеочить, аноним, теркәлгән - Видео чат - таныштырыу лайф - стрим тере!\nChatRoulette-бушлай веб-камералар видеочить, аноним, теркәлгән\nChatroulette - иң популяр видеочить\nБөтә донъя уның менән файҙаланыусылар һәр көн йөҙ мең бараРулетка ч ч башҡаларҙан айырылып тора: ул үҙенең уникаль файҙаланыусы өсөн аралашыу мөмкинлеге бирә. Беҙҙең төп өҫтөнлөк бына видеочить ҡыҫҡаса исемлеге: сатнай башланы өсөн, етерлек төймәгә басыгыз "Ваҡыт", рулетка һәм һайлау өсөн һеҙ тигәнсә ч әңгәмәләште. Ч файҙалана башлау өсөн, тура церебраль һеҙгә түгел, ә иң мөһиме, тип сат тулыһынса бушлай.\nЕңел һәм уңайлы-бында төп сәбәптәре, улар буйынса, конкуренттар күп булыуына ҡарамаҫтан, һәр ваҡыт популярлыҡ менән файҙалана ч рулетка кеүек.\nӨсөн ауыр һүҙ менән таныштырҙы һәм бик күп урам незнакомцы кешеләр күберәк. Ҡыҙ тәүге аҙымды яһауҙан ҡурҡмаһын, йыш ҡына уларға күрһәтеп стесняйтесь инициатива күрһәтеү өсөн түгел, ә үҙенең тойғоларын һәм кире ҡағыуыңдан ҡурҡамын. самоуничижение һөҙөмтәләрҙе баһалау һәм егет була. Өҫтәүенә, башҡа кешеләрҙең проблемалары менән аралашыу, улар һеҙ түгел, беләһеңме, яҡындарының ауыр, теләһәгез ли һеҙ кеше менән аралашырға. Һәм, егеттәр, ҡыҙҙар һәм йыш ҡына был проблеманы яфа сигә. Егеттәр өсөн был һәйбәт түгел, әгәр осрашырға форсат түгел, тамашасы бигерәк тә, башҡа кешеләр алдында. Ә егет ҡыҙҙы мөнәсәбәттәрҙе көсләп тағырға теләмәйем, теләп бара, таныша һәм аралаша башлай тырышлығы өсөн һәр безо, иркен. Социаль селтәрҙәрҙә лә был хәлгә бик ныҡ проблемаларҙан, аралашыуҙарҙан, сөнки нигеҙҙә бер-береһе менән таныш кеше. Әгәр ҙә кемдер, чаты, һәм аралашыу әҙер тимәк танышты әңгәмәләште.\nБыл проблеманы хәл ч рулетка\nҠайһы берҙә, йәки яңы кешеләр менән танышып, аралаша башлағас, шунда уҡ аңларға мөмкин түгел, ҡыҙыҡлы ли ул, аҡыллы, остроумный, һәм уның тап һеҙгә тура килгән икән.\nБындай матур ҡыҙҙың аҡыллы күренергә мөмкин түгел, тип ышанғы килә стервозный йәки ябай ине, йәки насар ә ғәжәп матур егет күңелһеҙ булыуы мөмкин.\nБеренсе осрашыу ҡайһы берҙәре, кешеләр яҡшы белә, һәм сигарет йәйелгән килә. Ни өсөн һеҙ тейеш кешеләр менән аралашыу дауам итә, улар һеҙ түгел, ҡыҙыҡһындырҙы. басыгыз был төймәгә һеҙ бары тик "Алға" переключатель һәм һеҙ яңы ч әңгәмәләште. Интернет менән килеп сығыу, танышыу һәм аралашыу мөмкин буласаҡ. Сайтында танышырға була һәм күп төрлө текстарҙа чаттар, тик яҡшы кеше генә белә видеочить мөмкинлек бирә. Йонсотҡос хат алышыу үткәреү ваҡыты ни, әгәр ярҙамында веб-камера һәм микрофон әңгәмәләште ишетергә һәм күрергә мөмкин. Нисек беҙ барыбыз ла яҡшы белә, был, ҡағиҙә булараҡ, еңел түгел, сөнки кешеләр яҡшы интернет белә. Әммә тере аралашыуҙы алмаштыра алмай некого баш хәрефтәр һәм һүҙҙәр Интернет-ҡулланыусылар. Улар, ғәҙәттә, реаль ваҡытта аралашыу һеҙгә бер ваҡытта ла етмәй, ә нимә менән аралашыуға ҡағылғандарын яңы кешеләр була, бик аралашыусан кәрәк булһа, күҙлек һәм тырыш кешеләр етерлек. " был күп ваҡыт һәм көс талап итә. Әммә, икенсе яҡтан, интернет күп булып мошенники, ул башҡалар фотоһүрәттәр ҡулланып, шулай булғас, аныҡ белә, кем һеҙҙең менән һөйләшкән. Һеҙҙе күреп һәм ишетеп алмай. рулетка реаль ваҡытта чатта әңгәмәләште. Веб камера йыйыныусы яңы дустар, ә күпкә уңайлы. Һәр хис ҡайһы саҡ кеше, уның аралашыу етмәй. Ғаилә һәм дуҫтар менән һәр ваҡыт дөрөҫөн һөйләй һәм барлыҡ мөмкин түгел. Осраҡлы кешеләр менән үҙенең фекерҙәрен уртаҡлашты һәм яңы кисерештәр рулетка ч мөмкинлеге биреү, һеҙ улар тураһында бер нәмә лә белмәйем, һәм һеҙ уларҙы белмәйһегеҙ. Шуның өсөн, йәғни, анонимдар видео, чат, һеҙгә бер кем белә алмаҫ тураһында күберәк икән, һеҙ үҙегеҙ тураһында һөйләргә теләйем. Һәм мөһим түгел, теләһәгез ли һеҙ кәйефен күтәреү өсөн күңелле аралашыу, әңгәмә эмоциональ йәки ихлас, кеше менән еңел таба Chatroulette һеҙ кәрәк, ә мөмкин булғанды, бөтә яҡын дуҫтар булған һәм хатта мөхәббәт һеҙ тормоштоң иң көткән мәле булды. Кем белә.\nകൂട്ടിരിപ്പ് ഡേറ്റിംഗ് ഇറ്റലി\nсмотреть видео чат ч видео трансляции осрашыу танышыу өсөн таныштырҙы онлайн секс видео чатта теркәлергә булмаған рулетка чатта теркәлергә рулетка менән бушлай онлайн видеочивать рулетка ч-ике рулетка видео трансляции онлайн башҡа бушлай теркәү ч башҡа ҡыҙҙар менән танышып теркәлгән видео чат


Агроном - ул ер табибы » Яйыҡ гәзите | Газета Яик\nЯйыҡ гәзите » On-line яңылыҡтар » Агроном - ул ер табибы\nАгроном - ул ер табибы27.10.2017\n«Кем дә кем, бер башаҡ үҫкән ерҙә тағы берҙе үҫтерә, бер үлән һабағы үҫкән ерҙә икене үҫтерә, ул кешегә барлыҡ ғаләм рәхмәтле булыр», - тип яҙып ҡалдырған 1700-се йылдар башында Англияның мәшһүр яҙыусыһы Джонатан Свифт. Бала саҡтан үҫемлек донъяһын үҙ итеп, әле лә уға тоғро ҡалған Айҙар Ғамир улы Ғәләүетдинов агроном һөнәрен һайлағанға һис үкенмәй.\n- Мин ябай ауыл балаһы. Атайым ғүмере буйы совхозда управляющий, механик булып эшләне. Бәләкәйҙән атайым артынан ҡалманым, уның менән бергә мотороллерға ултырып көн һайын ҡыр-яландарҙы йөрөп сыға инек. Совхоздың һәр яланын, баҫыуын биш бармағымдай беләм. Игенселәрҙең ҡыҙыу ураҡ мәлендә ҡуна ятып эшләүҙәре лә мине хыялымдан һүрелтә алманы. Мәктәпте тамамлау менән документтарҙы ауыл хужалығы институтына алып барып тапшырҙым. Ғаиләләгеләр ҙә минең агроном булыуыма ҡаршы килмәне, - тип һөйләй Айҙар Ғамир улы.\nУҡыу йортон тамамлап «Озерный» хужалығында хеҙмәт юлын башлай һәм әле лә һөнәренә тоғро ҡала. Бөгөнгө көндә «Байрамғол» агрофирмаһы»ның Яңы Байрамғол бүлексәһендә агроном булып эшләй.\n«Хәҙерге заманда агрономдарҙы «Ҡыҙыл китап»ҡа индерергә кәрәк», - тип һүҙгә ҡушылды Айҙар ағайҙың коллегаһы. Уның менән тулыһынса килешәм, хужа-лыҡтың бөгөнгөһө һәм иртәгәһе тап агрономдың эшен нисек алып барыуына ныҡ бәйле. Мул уңыш финанс нигеҙен булдыра, иген уңһа, малдар ҙа ас тормай. Шуныһы үкенесле, хәҙер яҡшы белгестәрҙе көндөҙ шәм яндырып эҙләһәң дә табыуы ҡыйын. Айҙар Ғамир улы ошо «Ҡыҙыл китап»тың исемлеген тулыландырыусыларҙың береһе.\nЯңы Байрамғол бүлексәһе быйыл баҫыуҙарынан мул уңыш йыйып алған. 1492 гектар майҙанда бойҙай, арпа, һоло, борсаҡтан тыш, быйыл 90 гектарҙа тритикале сәскәндәр. Уңыштары юғары, арпа гектарынан - 34 ц, тритикале 29 ц биргән. «Яңғыҙ ҡайын»дағы арпа баҫыуы рекордлы уңыш биргән, гектарынан - 41 ц.\n- Тритикале күберәк булыр ине, ҡышҡы ҡаты һыуыҡтарҙа өшөп бирештеләр. Быйыл уның майҙанын ике тапҡырға арттырҙыҡ, - ти агроном.\n790 тонна бесән, 900 тонна һалам әҙерләнгән. Әйткәндәй, ҡалған хужалыҡтар һаламды аҙыҡҡа һанамай торған, нигеҙҙә урып-йыйыу ваҡытында уҡ уны ваҡлап ашлама итеп ҡалдыралар. Агрофирмала иһә һалам дефицит, комплекста торған һыйырҙарҙың аҫтына һалыу өсөн ташыйҙар.\nЯңы Байрамғол бүлексәһендә 500 баштан ашыу йылҡы малы аҫрала. Айҙар Ғамир улы әй-теүенсә, бесән, фураж етерлек запас менән әҙерләнгән.\n«Байрамғол» агрофирма-һы» 3262 гектар майҙандан 8185 тонна иген йыйып ал-ған, уртаса уңыш 25,1 ц. Ху-жалыҡтың бойҙайы ла уңған быйыл, гектар ҡеүәте - 26 ц, арпа - 28 ц, һоло - 25 ц, ҡа-рабойҙай - 13 ц. Һыйырҙар ҙа мул һыйланасаҡ, бер башҡа фураж менән бергә 51 ц аҙыҡ берәмеге әҙерләнгән.\nАгроном әйтеүенсә, иген-де юғалтыуһыҙ, бер бөртөгөн дә ҡырҙа ҡалдырмай йы-йып алғандар.\nехниканың иҫке булыуы ғына эшкә әҙерәк аяҡ салған.\n- Егеттәр ярты көн баҫыу-ҙа, ярты көн техникаларын ремонтлай. Уларҙың ыҙа-лағанын күреп йән әрней. Техник базаны яңыртыу талап ителә. «Башҡорт МТС»ына рәхмәтлебеҙ, Әбйәлилдән, Хәйбулланан 4 «Дон», 3 «Ньюхолланд» ярҙамға килде, үҙебеҙҙең «Учалы МТС»ы ла хәленән килгәнсе булышты, - ти Айҙар Ғамир улы.\nАгрофирма йылдағыса алдынғылар рәтендә, сәсеү мәле булһынмы, ураҡҡа төшһөндәрме - һәр ваҡыт ваҡытында эштәрен тамам-лап ҡуялар. Был юлы ла агра-рийҙарына һүҙ тейҙерерлек түгел, Әлим Хөснуллин ра-йондың комбайнсылары араһында үҙенең «Дон» ком-байнында иң күп иген һуғып алып беренселеккә сыҡҡан.\nМул уңыш йыйыу - агроном өсөн ҙур бүләк. Бының өсөн, әлбиттә, һәр эште ваҡытында үтәп ҡалырға кәрәк.\n- Беҙҙең ер - байлыҡ сы-ғанағы, уны дөрөҫ файҙа-ланырға, баҫыуҙарҙы сәсеүгә әҙерләүҙе көҙҙән башларға, ерҙе ашландырыуға ҙур әһә-миәт бирергә кәрәк, - тигән фекерҙә тәжрибәле агроном. Хужалыҡта яҙғы баҫыу эш-тәренә әҙерлек башланған да инде, орлоҡтарын барлап, баҫыуҙарын таҙартыу ме-нән мәшғүлдәр.\n- Агроном булып эшләү ауырмы, еңелме? - тип һорайым Айҙар Ғамир улынан.\n- Еңел, тиһәм - ышан-маҫһығыҙ. Ауыр булһа ла, эшемдән йәм табам, күңелемә яҡын был эш, үҙем һайлап алғанмын, - тине ул йылмайып.\nМәҡәлә геройыбыҙҙы ба-ҫыуға сығарып фото төшө-рөргә уйлағайныҡ, һуңынан ҡыр эштәре тамамланған, унда барыуҙан ни фәтеүә, тип иген келәтенә генә һуғы-лырға булдыҡ. Бында беҙҙе агрофирманың баш агрономы Айҙар Заһиров ҡаршыланы. Агрономдар артынан келәткә йүнәлдек, ҙур ангарҙар эсенә һалынған иген культураларын күреп телһеҙ ҡалдым, хатта. Тауҙай өйөлөп ятҡан мул уңышты минең дә күптән күргәнем юҡ ине. Үҙе таҙа, ҡоро. Уны ҡасан таҙартып, киптереп һалырға өлгөргәндәрҙер!\n- Игенде елгәреүҙә тәүҙә бер смена эшләне, һуңынан өлгөрә алмай башлағас, ике смена ойошторорға тура килде, - тине баш агроном. Ә быныһы ниңә урынлаштырылмаған, тигәндәй, келәт биләмәһен-дә өйөлөп ятҡан игенгә ҡы-ҙыҡһынып ҡарауымды күргәс:\n- Был игенде иһә, халыҡҡа пай ерҙәре өсөн таратып бирәбеҙ, халыҡ килеп ала башланы, - тип яуап бирҙе беҙгә Айҙар Заһиров.\n2011 йылдағы кеүек, быйылғы йыл да мул уңыш үҫтерә алыуыбыҙҙы күрһәтте. Ауыл хужалығы эшсәндәрен ҡанатландырған миҙгелдәр йышыраҡ булһын.\nИкмәк булһа, йыр ҙа була\nИкмәк булһа, йыр ҙа булыр, тиҙәр. Быйыл иһә мотлаҡ йырларға тейешбеҙ. Респуб-лика аграрийҙары баҫыуҙарынан мул уңыш йыйып алды, иң мөһиме - районыбыҙ... Тотош уҡырға


Шүлгәнташ мәмерйәһе музейының ишектәре асыла\n22 Июнь , 10:00\nРеспубликала 9 июлдә Шүлгәнташ мәмерйәһе музейы үҙ эшен башлаясаҡ. Был көндө Рәсәйҙең билдәле ғалимдары ҡатнашлығында ҙур сара планлаштырылған. Шулай уҡ Рәсәй Фәндәр академияһы президенты Александр Сергеев та был матур сараға килеүен белдерҙе.\nМузейҙа туристарҙы әллә ҡайҙан йәлеп иткән, ҡаяға төшөрөлгән боронғо һүрәттәрҙең репродукциялары тәҡдим ителгән. Александр Сергеев, унда сарматтар алтыны ла күргәҙмәгә ҡуйылыр, тигән ышанысын белдерҙе. Шулай уҡ ул музейға сәфәрҙе «Пушкин картаһы» сиктәрендә ойошторорға кәрәклеген дә тәҡдим итте.\nПетербург халыҡ-ара иҡтисади форумы майҙансығында Башҡортостан Башлығы Радий Хәбиров Александр Сергеев менән 9 июлгә саралар планын тикшерҙе. Фәнни конференция үткәреү, алдынғы ғалимдарҙың сығышы, шулай уҡ асыҡ һауала концерт планлаштырылған.


Республикала 20 градусҡа тиклем йылытыуы ихтимал // Йәмғиәт | новости башинформ.рф\n9:25, 8 апреля 2021 Йәмғиәт\nБашҡортостанға субтропик һауа массаһы ағыла. 9 апрелдә республикала ҡапыл йылыта. Башгидрометүҙәк белгестәре мәғлүмәттәре буйынса, һауа температураһы төндә -2,+3-тән +1,+6-ға тиклем, көндөҙ +11,+16-нан +15,+20 градусҡаса күтәрелә.\n«Уртаса һауа температураһы норманан 4-6 градусҡа юғарыраҡ була. Урыны менән бер аҙ ямғыр яуыуы мөмкин. Ошондай һауа торошо ҡарҙың тиҙ иреүенә, Ағиҙел бассейны йылғаларының асылыуына килтерә», — тип белдерҙе синоптиктар.\nКөндәрҙең ҡапыл йылытыуы арҡаһында йылғаларҙа боҙ тығылыуы һәм һыу ташыуы ихтимал.\nРеспублика метеорологтарының яҡынса фаразы буйынса, киләһе аҙнала ла көндәр йылы була.


Түбәндәге хеҙмәттәр тәҡдим итә, беҙҙең кадрҙар менән тәьмин итеү буйынса саралар беҙ категория :\nСтендтағы Мәғлүмәт Ярҙамсыһы\nКорпоратив Сара Промоутер\nСпорт Ваҡиғаһы Моделе\nВаҡиға Буйынса Команда Листовкалар\nВаҡиға Буйынса Теркәү Хеҙмәткәрҙәре\nСара Кампанияһы Промоутер\nТалаптарын теүәл һеҙҙең өсөн, беҙ был ваҡиға йәки йәрминкәгә рәхим итеп, святитель ли, һеҙҙең компанияның штатында булған.\nҺеҙ төҙөлгән стендтар предприятиеның күргәҙмәнең профессиональ кимәлдә генә түгел, белградта булды , әммә халыҡ-ара һәм килеүселәр өсөн һеҙҙең визит карточкаһы булып тора. Сағыу ҡиәфәттә һеҙ ҡулына ала, һеҙгә беҙҙең ойошма түгел, ә һеҙҙең ниәттәрегеҙҙе хуплайым һәм төҙәтеү ваҡ деталдәр һеҙҙең менән тормошҡа ашырыла.\nСит телдәр һәм махсус уҡыу оҫталыҡтары һәм теүәл п хужаһы һәм хужабикәһе беҙҙе.\nБеҙҙең команда гарантиялаған, ғәҙеллекте һәм оло ваҡиғаға эйә булып сығыш был һеҙҙең уңыш.\nШуға ҡарамаҫтан, беҙ ҙә упы бер төрө, йәғни, беҙ уңышлы эшләйбеҙ: клиент ҡәнәғәт булыуына төп өҫтөнлөк итеп, төп тема сифатында тәьмин итеү сифатын һәм шәхси гигиена.\nСездә бар яҡшы аҙыҡ-түлек, һәм һеҙ телисез өсөн был һатыу нөктәләрен арттырыу күрәһең?\nҺеҙ агентлығы эшләргә ярҙам итә, ҡупырыҡ, дәртләндереү буйынса саралар тормошҡа ашырыла һәм ойошмаларға һатыласаҡ.\nСөнки был ваҡытта күберәк үҙе беҙҙән һатып түгел, беҙ промотирование ашырыла, уларҙы йүнәлтелгән. Был күнекмәләр беҙҙең аҙыҡ-түлек әҙерләү корпоратив промотирование шт сәбәптәр буйынса, һәм функциялары мотивационный сбывание иң яҡшы күнекмә.\nКомпания продукттары һәм реклама кампанияһын уңышлы һеҙ йөҙө һеҙ күтәргән. Адрес потенциаль клиенттар һеҙҙең шәхси төрҙәре, яңы адресына, ә һуңынан идарасыһы квалификациялы яуланы.\nҺеҙ гарантиялана юғары кимәлдә уңышлы алға ебәрергә һәм инновация продукты һеҙҙең ниәт, яҡшы хуплана.\nБеҙ эшләү тармағы беҙҙең өсөн 7 йылдан ашыу белер, тип уңыш сере саралары өсөн-был команда һәм хужаларҙың хостесса, профессионалдар булып, бергә эшләргә күнеккәндәр, һәм унда, ярҙам итеү өсөн клиенттарға, үҙенә мөнәсәбәте булған бөтә хеҙмәттәр ҡунаҡтар ҡушылды. Беҙ ғорурлыҡ менән әйтә алам, беҙ күрергә мөмкин булған бөтә ихтыяждарын хужабикәһе/хужа был баҙары арта.\nБеҙҙең иң популяр хеҙмәттәре:\nТантаналарҙы һәм рәсми сараларҙы\nРәсми саралар үткәреү беҙҙең эксперттар булып тора: дәүләт һәм корпоратив клиенттар өсөн хужаһы һәм хужабикәһе була беҙҙә, улар рәсми тантаналар менән шөғөлләнә. Өҫтәүенә элегант презентацияһы һәм тәртибе, тейешле ваҡиғалар, беҙ уны ҙур иғтибар уникаль ваҡиға хәүефһеҙлек ҡағиҙәләрен һәм талаптарҙы ҡараны.\nМатбуғат конференцияһы һәм матбуғат саралары ҡатнашыусыларҙы сәләмләп коллегалар беҙгә килгән була, тиҙ арала теркәү һәм эшкәртеү йыйһалар матбуғаты вәкилдәре, шулай уҡ бөтә сара дауамында микрофон менән ҡулланыу ярҙам итә.\nШуға ҡарамаҫтан, бармы йәки был конференция многодневный однодневный, коллегалары, беҙҙең барыбыҙ йылдар буйы күҙәтер булһаҡ, сара аҙағына тиклем әҙерләргә була, ярҙам итергә әҙер һәм теләһә ҡайһы проблемалары мөмкин булған килергә.\nҺәм экспозициялары ватан һәм сит ил күргәҙмәләрендә\nБеҙ ышаныс менән әйтергә мөмкин, - тип теләсә ниндәй саралары беҙҙең команда үҙен тоторға, венгрияла булып йәки сит илдәрҙә булған. Беҙ ҡаршы ала һәм ҡунаҡтарҙы теркәү, номерлыҡ ҡунаҡхана ярҙам террористический, саралар теҙмәһе тураһында мәғлүмәт биреү, тәржемә өсөн ҡорамалдар телдән таралған – бер һүҙ менән әйткәндә, барыһы ла эшләргә, нисек ҡәнәғәтләндереү өсөн ҡунаҡтарға, һәм шулай ойошторолдо.\nХАЛЫҠ-АРА ТУРИЗМ ЙӘРМИНКӘҺЕ\nHORECA ҠОРАМАЛДАРЫ КҮРГӘҘМӘҺЕ\nХӨКҮМӘТ ЙӘРМИНКӘ УМАРТАСЫЛЫҠ\nХАЛЫҠ-АРА БӨТӘ ТОҠОМЛО ЭТТӘР КҮРГӘҘМӘҺЕ-BELGRADE CACIB\nФӘН-АРА КҮРГӘҘМӘҺЕ, ҺУНАР ҺӘМ БАЛЫҠ ТОТОУ\nХАЛЫҠ-АРА КҮРГӘҘМӘ МОТОЦИКЛДА\nБАҠСАСЫЛЫҠ-АРА КҮРГӘҘМӘ-BEOPLANT FAIR\nКОНВЕНЦИЯҺЫНЫҢ ХАЛЫҠ-АРА ЙӘРМИНКӘҺЕНДӘ ҺӘМ КОСМЕТИК, СӘС ТӘРБИӘЛӘҮ, ҺАУЛЫҒЫН ҺӘМ ЭСТЕТИКА\nХАЛЫҠ-АРА ТӨҘӨЛӨШ КҮРГӘҘМӘҺЕ\nХАЛЫҠ-АРА ҺӘМ ТЕХНИКАНЫҢ ТЕХНИК ҠАҘАНЫШТАР КҮРГӘҘМӘҺЕНДӘ (UFI)\nДӨЙӨМ УЙЫН КИЛӘСӘКТӘ БЕЛГРАД\nCOOL & BALKAN FRUVEG EXPO\nХАЛЫҠ-АРА КҮРГӘҘМӘ ГРАФИКАҺЫ, ҠАҒЫҘ ҺӘМ ИЖАД ИНДУСТРИЯҺЫ-GRAFIMA\nОРГТЕХНИКА ҺӘМ ХАЛЫҠ-АРА КҮРГӘҘМӘЛӘ IT-BIROEXPO\nХӘҮЕФҺЕҘЛЕК ТЕХНОЛОГИЯЛАРЫ ҺӘМ КОНФЕРЕНЦИЯЛАР КҮРГӘҘМӘЛӘР\nХАЛЫҠ-АРА ЭНЕРГЕТИКА ЙӘРМИНКӘҺЕ\nТИРӘ-ЯҠ МӨХИТТЕ ҺАҠЛАУ ҺӘМ ТӘБИҒИ РЕСУРСТАРЫН, ХАЛЫҠ-АРА ЙӘРМИНКӘ-ECOFAIR\nМЕДИЦИНА, ХАЛЫҠ-АРА КҮРГӘҘМӘҺЕНДӘ\nХАЛЫҠ-АРА КИТАП ЙӘРМИНКӘҺЕНДӘ БЕЛГРАД\nЗАМАНСА БЕЛЕМ БИРЕҮ САРАЛАРЫ ҺӘМ ҠОРАМАЛДАР ЙӘРМИНКӘҺЕ\nBELL FAIR – ЙӘРМИНКӘЛӘРЕ МӘҒАРИФ\nЙӘРМИНКӘ МӘҒЛҮМӘТ, МАРКЕТИНГ ҺӘМ КОММУНИКАЦИЯ\nХАЛЫҠ-АРА КҮРГӘҘМӘЛӘ МЕБЕЛЬ, ИНТЕРЬЕР ПРЕДМЕТТАРЫ ҺӘМ ҠОРАМАЛДАР (UFI)\nКҮРГӘҘМӘ СТАНОКТАР, ИНСТРУМЕНТТАР ҺӘМ ЕТЕШТЕРЕҮ АҒАС ЭШКӘРТЕҮ СӘНӘҒӘТЕ ӨСӨН МАТЕРИАЛДАР (UFI)\nМИЛЛИ РИЗЫҠТАР ҺӘМ ЭСЕМЛЕКТӘР ЙӘРМИНКӘҺЕ\nҠЫШҠЫ ФЕСТИВАЛЬ МӘРӘКӘ


«Эшҡыуарҙар өсөн асыҡ ишектәр көнө»\n24 сентябрь иртәнге сәғәт ундан көндөҙгө дүрткә тиклем Роспотребнадзорҙың Башҡортостан идаралығында һәм 12 территориаль бүлексәлә, шулай уҡ күп функциялы үҙәктәрҙә күләмле акция уҙғарыла.\nУның сиктәрендә санитар-эпидемиология талаптары хаҡында аңлатыу эше алып барыла, ҡулланыусылар хоҡуғын яҡлау буйынса техник регламенттарҙың һәм ҡануниәттең дөрөҫ үтәлеше ҡарала. Сара барышында юридик шәхестәрҙе, эшҡыуарҙарҙы, бәләкәй һәм урта эшҡыуарлыҡ вәкилдәрен 2017 йылда ойоштороласаҡ тикшереүҙәрҙең яңы тәртибе менән таныштырыу күҙаллана, административ яуаплылыҡ хаҡында ла һүҙ барасаҡ.\nАлександр Жеребцов, Рәсәй ҡулланыусылар хоҡуғын күҙәтеү буйынса федераль хеҙмәттең Башҡортостан идаралығы етәксеһе вазифаһын башҡарыусы: «Акцияла ҡатнашыусылар мотлаҡ талаптарҙың теүәл үтәлешенә ҡағылышлы үҙҙәрен ҡыҙыҡһындырған һорауҙарға яуап һәм консультация аласаҡ. Алдан яҙылыу кәрәкмәй. Сара ойоштороласаҡ урындар хаҡында мәғлүмәт Роспотребнадзорҙың Башҡортостан идаралығы рәсми сайтында күрһәтелгән».


Өфөлә Мөхәмәтша Буранғолов исемендәге әҙәби премия лауреаттары бүләкләнде // Мәҙәниәт | новости башинформ.рф\nӨфөлә Мөхәмәтша Буранғолов исемендәге әҙәби премия лауреаттары бүләкләнде\n17:01, 20 апреля 2017 Мәҙәниәт\nӨФӨ, 2017 йыл, 20 апрель. /«Башинформ» мәғлүмәт агентлығы, Ләйлә Аралбаева/.\nӨфөлә Мөхәмәтша Буранғолов исемендәге әҙәби премия лауреаттары бүләкләнде. Премияға Мәүлит Ямалетдинов һәм Лира Яҡшыбаева лайыҡ булды. Мәүлит Ямалетдинов — «Ҡуласа» романы, Лира Яҡшыбаева «Халҡыбыҙ изгеләре» китабы өсөн билдәләнгән. Бүләкләү тантанаһы Башҡортостандың Яҙыусылар союзында үтте.\nМөхәмәтша Буранғолов (1888-1966) — шағир, драматург, фольклорсы. Мөхәмәтша Буранғолов исемендәге әҙәби премия 2012 йылда Яҙыусылар союзы тарафынан булдырылған. Республика халыҡтарының тормошон сағылдырған, башҡорт әҙәбиәтенең, тәнҡиттең һәм фольклористиканың мөһим проблемаларына арналған, киң резонанс тыуҙырған әҫәрҙәр өсөн тапшырыла.\nТеги: әҙәбиәт,әҙәби премия


Бөгөн Темәс ауылы биләмәһе “Сәләмәтлек көндәлеге” эстафетаһын ҡабул итеп, Сәләмәтлек йылына арналған бай йөкмәткеле сара уҙғарҙы. Ишбирҙе ауыл биләмәһе вәкилдәрен, баһалама ағзаларын бай тарихлы Темәс ауылында Темәс тарихи-крайҙы өйрәнеү музейы мөдире Айҙар Мәжитов етәкселегендә башҡорт һыбайлылары ҡаршы алды. Күп функциялы мәҙәни үҙәк алдында уҡтан атыу буйынса оҫталыҡ дәресе күрһәтелде. Үҙәк фойеһында мәғариф ветераны Нурия Төхвәтуллина төрлө дарыу үләндәренән әҙерләнгән төнәтмәләрҙең файҙаһы хаҡында һөйләп уҙҙы. Ошонда уҡ һөт ризыҡтарынан күргәҙмә ойошторолғайны. Ҡымыҙ, ҡорот, киптерелгән ҡорот, май һәм башҡа ризыҡтарҙың файҙаһы тураһында мәғлүмәт бирелде. Бинаның икенсе ҡатында урынлашҡан башҡорт тарихи-мәҙәни үҙәктә оҙаҡ йылдар үҙәктә методист булып эшләп хаҡлы ялға сыҡҡан, “Ғилмияза” фольклор коллективын ойоштороусы Лилиә Ишбаева буҙа әҙерләү буйынса оҫталыҡ дәресе күрһәтте. Был үҙенсәлекле эсемлек аҡһымдарға, минераль матдәләргә бай, йөрәк, бауыр, ашҡаҙан эшмәкәрлеге, ҡатын-ҡыҙ организмы өсөн файҙалы. Фольклор коллективы ағзалары буҙа тураһында таҡмаҡтар әйтте. Сәнғәт мәктәбенең урындағы филиалы тәрбиәләнеүселәре ритмика буйынса оҫталыҡтарын күрһәтте. Күп функциялы үҙәктең спорт залында ир-егеттәр даими шөғөлләнә, төрлө спорт төрҙәре буйынса ярыштар ошонда үтә. Ауылда ир-егеттәрҙең волейбол буйынса 8 командаһы бар. Буш ваҡыттарҙа, кистәрен төрлө урындарҙа эшләп йөрөгән ир-егеттәр, ҡатын-ҡыҙҙар волейбол уйынына йыйыла. Быйыл, мәҫәлән, ҡыҙҙар командаһы район беренселегендә еңеү яулай. Биләмәлә милли көрәш, самбо һәм дзюдо, грек-рим көрәше буйынса секциялар уңышлы эшләй. Унда шөғөлләнеүсе малайҙар, егеттәр яҡшы күрһәткестәргә өлгәшә, район, Урал аръяғы, республика, Рәсәй кимәлендәге ярыштарҙа еңеүҙәр, призлы урындар яулай. Самбо, дзюдо буйынса тренер, спорт мастеры, самбо буйынса ил чемпионы, дзюдо, самбо буйынса республика, Рәсәй ярыштары еңеүсеһе Марсель Юлдашев, милли көрәш буйынса тренер, БР-ҙың мәғариф алдынғыһы, оҙаҡ йылдар мәктәптә физкультура дәрестәрен алып барған Самат Намазкаев үҙ тәрбиәләнеүселәре, уларҙың уңыштары менән таныштырҙы. Йәш көрәшселәр келәмдә таҫыллығын, көс-ғәйрәтен күрһәтеп хайран ҡалдырҙы. Биләмәлә өҫтәл теннисына ла ҙур иғтибар бүленә. Март башында Темәс ауылында беренсе тапҡыр Темәс мәктәбе уҡытыусыһы Миңлеғолов Зөлфәт Хәмитйән улының яҡты иҫтәлегенә арнап Урал аръяғы райондарының өҫтәл теннисы буйынса асыҡ турниры үтә. Был ярышта барлығы 50 спортсы ҡатнаша. Ауыл биләмәһе башлығы Айгөл Ғүмәр ҡыҙы Байрамғолова белдереүенсә, биләмәлә спорт үҫешкән, төрлө спорт ярыштары даими ойошторолоп тора.\nСерҙәш тә, кәңәшсе лә, рухи таяныс та булған китапҡа бәйле өсөнсө бүлектә Хәйҙәр Тапаҡовтың “Бибинур ҡарсыҡ” хикәйәһенән (Темәс модель китапханаһы), Таңсулпан Ғарипованың “Китмәгеҙ, торналар” пьесаһынан\n(Һаҡмар ауылы китапханаһы), Рауил Бикбаевтың “Өс йөҙ ҙә өс хәҙис” китабынан шиғри хәҙистәрҙән өҙөк (Таһир ауылы китапханаһы) сәхнәләштерелде. Шулай итеп, Сәләмәтлек эстафетаһының йәнә бер бите “яҙылды”. Алдағы аҙнала эстафета Аҡморон ауыл биләмәһенә тапшырыласаҡ.


Балтас районы Иҫке Уразай урта мәктәбе 50 йыллығын билдәләне\n23 Август 2018, 16:26\nУразай урта мәктәбе бинаһы йыраҡтан балҡып, ауыл күрке булып тора. Мәктәп етәкселәрҙән уңған. 1955-1979 йылдарҙа бирелә БАССР-ҙың атҡаҙанған уҡытыусыһы Ғәрәби Вәлиев директор булып эшләй. Нәҡ ошо дәүерҙә һигеҙ йыллыҡ мәктәп урта мәктәп статусын ала, 180 уҡыусыға иҫәпләнгән бина сафҡа индерелә, юғары белемле уҡытыусылар эшкә саҡырыла һәм уларға биш фатир төҙөлә. Яҡын-тирәләге туғыҙ ауыл өсөн Уразай урта мәктәбе ныҡлы белем биреү усағына әйләнә. Ғәрәби Сафа улынан етәкселекте Башҡортостан Республикаһының атҡаҙанған уҡытыусыһы Вәлидийән Исмәғилев ҡабул итә. Ул 1987 йылға тиклем директор вазифаһын башҡара. Шул осорҙа дүрт берәмек яңы техника һатып алына, ашхана төҙөлә. Һуңғы 27 йылда мәктәп менән Башҡортостандың атҡаҙанған уҡытыусыһы Марат Закиров етәкселек итә. Был йылдарҙа белем усағының матди-техник базаһы тағы ла нығытыла: физика, химия, информатика кабинеттары — яңы йыһаздар, мәктәп ЗИЛ-130 автомобиле, Т-140 тракторы, автобус менән тәьмин ителә, йылы гараж, һыу үткәргес төҙөлә, мәктәп газ менән йылытыуға күсерелә, бинаға евроремонт яһала. Бөгөн мәктәптә уҡыу һәм уҡытыу өсөн барлыҡ шарттар ҙа булдырылған.\nБайрам уҡытыусылар һәм ауыл мәҙәниәт йорто һәүәҫкәрҙәренең вокаль коллективы башҡарыуында “Һабаҡташтар” йыры менән башланды. Район хакимиәте башлығы Илгиз Субушев йыйылған халыҡты йылы тәбрикләп, сараның иғәнәселәре, Уразай ауылының игелекле улдары — Нурихан, Фирҙәүес, Рөстәм Дилмиевтарға, байрамды ойоштороусы Марат Закировҡа, шулай уҡ мәктәп һәм ауыл тормошонда әүҙем шәхестәр Рәфҡәт Әхкәмов, Хәнис Хәкимов, Вәсит Ризуанов, Фая Вәлиева, Фирдүс Сафинға Рәхмәт хаттары тапшырҙы, Уразай урта мәктәбенә компьютер бүләк итте. Район мәғариф бүлеге начальнигы Зәлифә Мәғзүмова ҡыҫҡаса мәктәп тарихына туҡталды һәм данлы уҡытыусыларҙың исемдәрен хөрмәт менән иҫкә алды. Иҫке Янбай ауыл биләмәһе башлығы Рәзиф Ахунов байрамға әҙерлек эштәрендә әүҙем ҡатнашыусыларға рәхмәт белдерҙе. Нурихан Шәмселбаян улы ауылдаштарына ихлас ҡотлау һүҙҙәрен юллап, оло быуын уҡытыусыларына бүләктәр өләште. Мәктәптең беренсе һәм икенсе сығарылыш уҡыусылары исеменән Рәфҡәт Әхкәмов һәм Хәнис Хәкимов сығыш яһаны. Рәфҡәт Хәкимйән улының: “Йылдар уҙған һайын бала саҡ нығыраҡ һағындыра. Сәстәргә бәҫ ҡунһа ла, һаман иҫтә ҡыңғыраулы мәктәп йылдары”, — тип, тулҡынланып әйткән һүҙҙәре байрамдың төрлө быуын уҡыусылар, ауыл халҡы өсөн кәрәклеген, көтөп алынғанлығын иҫбатланы.\nУҡытыусылар коллективы тарафынан эшләнгән стендтарға һәр йылғы сығарылыш уҡыусыларының исемдәре яҙылған, күмәк фотолары ҡуйылғайны. Улар янынан кеше көн буйына өҙөлмәне.\nТарихҡа күҙ һалһаҡ, Иҫке Уразай ауылында 1870 йылда уҡ ике училище булып, балаларҙы итексе, тегеүсе һәм умартасы һөнәрҙәренә өйрәткәндәр. 1905 йылда мәҙрәсә асыла. 1919 йылда яңыса белем биреү мәктәбе эшләй башлай. 1922 йылда — башланғыс, 1936 йылда — ете йыллыҡ белем биреү, ә һуғыштан һуңғы йылдарҙа етемдәр йорто ла бирелә ойошторола. Сарала сығыш яһаусылар төрлө йылдарҙа фиҙаҡәр хеҙмәттәре менән халыҡ абруйын яулаған уҡытыусыларҙың исемдәрен ҡабат-ҡабат атаны. Шуныһы ҡыуаныслы, педагогик коллектив уҡыусыларға белем һәм тәрбиәне юғары дәрәжәлә биреү традицияһын юғалтмай. Берҙәм дәүләт имтихандарына әҙерләнгәндә тирә-яҡ ауылдарҙан, район үҙәгенән Уразайға физика, химия, рус теленән өҫтәмә дәрестәр алырға килеүсе балаларҙың күплеге генә лә уҡытыусылар коллективының белем биреү оҫталығы тураһында асыҡ һөйләй.\n“Көслө педагогик коллектив белем биргән уҡыусыларыбыҙ — беҙҙең ғорурлыҡ, — тине үҙенең сығышында мәктәп директоры Марат Рәхим улы. — Мәктәпте алтын һәм көмөш миҙалға тамамлаған уҡыусыларыбыҙ юғары уҡыу йорттарында ҡыҙыл дипломдарға лайыҡ белем алып, төрлө урындарҙа уңышлы эшләй. Олимпиада һәм спорт ярыштарында ла һынатмайҙар. Республика һәм район күләмендә ирешкән юғары күрһәткестәр — уҡытыусыларҙың, уҡыусыларҙың һәм ата-әсәләрҙең берҙәм, тырыш хеҙмәте”. Марат Рәхим улы уҡытыусыларға, техник хеҙмәткәрҙәргә, мәктәп тормошона ярҙам күрһәткән кешеләргә рәхмәт һүҙҙәре юлланы.\nБайрамды Илмир Фаридонов, Гөлназ Мулланурова, 30 йыл дауамында мәктәптә татар теле һәм әҙәбиәте дәрестәрен уҡытыусы, сценарий авторы Эльмира Закирова алып барҙы. Сараны Башҡортостан Республикаһының атҡаҙанған артисы, яҡташыбыҙ Рифҡәт Ғәбделйәнов, район Мәҙәниәт һарайының концерт төркөмө, “Етегән шишмә” халыҡ эстрада-фольклор, “Байрам” вокаль ансамблдәре, йырсы-композитор Рәзидә Әхмәтова, талантлы һәүәҫкәрҙәр Фиғәт Ғәлин, Эльвира Гәрәева, Уразай ауыл мәҙәниәт йорто эргәһендә тупланған “Серҙәштәр” вокаль коллективы, үҙешсәндәрҙең береһенән-береһе матур сығыштары биҙәне.


Әхмәҙуллин Фәтхей Әхмәҙей улы (1895—1938) — Башҡорт милли-азатлыҡ хәрәкәте эшмәкәре.\n↑ Башҡорт энциклопедияһы — Ғиззәтуллин Абдулла Ғөбәйҙулла улы 2016 йылдың 21 апрель көнөндә архивланған. (Тикшерелеү көнө: 2 май 2019)\n↑ Башҡорт энциклопедияһы — Хурамшин Тәлғәт Закир улы(недоступная ссылка) (Тикшерелеү көнө: 4 март 2019)\nИбраһим (Шишмә районы) // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9. (Тикшерелеү көнө: 5 март 2019)\nhttps://ba.wikipedia.org/w/index.php?title=Ибраһим_(Шишмә_районы)&oldid=1065661 ҡабул ителгән\nБыл бит һуңғы тапҡыр 05:30 30 август 2021 үҙгәртелгән.


Ғүмерҙәренең алтын миҙгеле » "Урал" гәзите\nХалыҡта “Әсәһен күр ҙә ҡыҙын ал, атаһын күр ҙә улын ал” тигән әйтем бар. Әхмәрҙә ғүмер кисергән Әнисә Һиҙиәт ҡыҙы һәм Барый Нөғәмән улы Сәйетовтар ғаиләһе менән танышҡандан һуң ошо һүҙҙәрҙең хаҡлығына тағы бер ҡат инанаһың.\nХәҙерге ҡатмарлы заманда атай-әсәйҙәре йәшәү өлгөһө булған ғаиләләр аҙым һайын осрап тормай. Бында атай- әсәй ҙә, балалар ҙа бәхет тәмен, йәшәү йәмен татый. Был йәһәттән 50 йыл иңгә-иң терәп, матур ғүмер кисергән аҡһаҡал менән ағинәйгә көнләшергә генә ҡала. Аҡыллы, тәүфиҡлы, итәғәтле балалар тәрбиәләп үҫтереү үҙе батырлыҡҡа тиң. Хәҙер инде Рәйсә ҡыҙҙары, Ринат, Ғәҙел улдары үҙҙәре өлгөлө әсәй, атай булып донъя көтә, бөтәһе лә атай-әсәй ярҙамы менән иркен, заманға яраҡлаштырылған йорт һалып ингән. Олатай-өләсәй, атай- әсәй өлгөһөндә һәм тәрбиәһендә үҫкән балалары ла төрлө еңеүҙәре, уңыштары менән һөйөндөрә. Аҡыллы балалар үҫтереү серен Барый ағай былай аңлата:\n- Бала тәрбиәләүҙә иң мөһиме - атай- әсәй абруйы. Ниндәй ауыр йылдарҙа әсәйебеҙ беҙҙе кәм-хур итмәй, ел-ямғыр тейҙермәй үҫтерҙе, белем һәм тәрбиә бирҙе. Беҙҙең өсөн уның абруйы ҙур булды. Бер ваҡытта ла уның алдында тәмәке тартманым, эсмәнем. Хәҙер үҙемдең балалар ҙа шулай. Бала күңеленә ниндәй орлоҡ һалһаң, шул шытып сыға инде. Аллаға шөкөр, балалар ҙа, ейән-ейәнсәрҙәр ҙә ҡыуандырып тора. Шуға ла йәшәгәндән йәшәге килә, ҡартлыҡ тураһында уйламайһың да.\n- Бәхетле ҡартлыҡтың нигеҙе - бер-береңде хөрмәт итеп, бер-берең менән аңлашып йәшәүҙә инде, - тип дауам итә 70 йәшен билдәләгән Әнисә Һиҙиәт ҡыҙы. - Тормош арбаһы бергә егелеп тартҡанда ғына алға тәгәрәй. Бигерәк тә хәҙерге йәштәр ғаилә ҡороуға еңел-елпе ҡарай. Шунлыҡтан күпме бала зыян күрә. Балаларыбыҙға рәхмәттән башҡа һүҙ юҡ. Беҙҙең дә улар ыңғайына дәртләнеп йәшәп ятҡан көнөбөҙ. Икебеҙ ҙә “Наза” фольклор ансамбленә йөрөйбөҙ. Ағайығыҙ гармун уйнай, мин йырлайым да, бейейем дә, таҡмағын да әйтәм. Бигерәк күңелле йәшәйбеҙ! Кейәү-килендәрҙән генә түгел, ҡоҙа-ҡоҙағыйҙарҙан да уңдыҡ. Бергәләп эшләйбеҙ ҙә, ял да итәбеҙ, төрлө сараларҙа ҡатнашабыҙ. Элгәре бесәнгә лә гармун менән йөрөй торғайныҡ.\nБыл һүҙҙәрҙе юбилярҙарҙың ҡоҙа-ҡоҙағыйҙары Лидия һәм Искәндәр Ағзамовтар ҙа дәлилләп: "Илдар улыбыҙ менән Рәйсә киленебеҙҙең аҡыллы, тәүфиҡлы, уңған булыуҙарына һөйөнөп бөтә алмайбыҙ. Үҙҙәре кеүек аҡыллы, оҫта ҡуллы, йыр-моңға ғашиҡ балалар үҫтерәләр. Ейәнсәребеҙ Илнара менән ейәнебеҙ Радмир беҙҙе еңеүҙәре, уңыштары менән һөйөндөрә. Шундай шәп ҡоҙа-ҡоҙағыйҙарыбыҙ булыуға Хоҙай Тәғәләгә рәхмәттәр әйтеп йәшәйбеҙ. Бөтә балаларына ла йорт һалыштылар. Үҙҙәре бигерәк йор һүҙле, дәртлеләр. Беҙ уларҙы юбилейҙары менән ихлас ҡотлайбыҙ һәм артабан да һәммәбеҙгә лә дәрт-дарман өҫтәп, иҫәнлектә-һаулыҡта, бәхетле оҙон ғүмер кисерһендәр", - тиҙәр.\nСәләмәт йәшәү рәүеше алып барған юбилярҙарҙы мәҙәниәт йортонда ололап һәм хөрмәтләп ҡотланылар, йыр-бейеү, шиғырҙар бүләк иттеләр. Ауыл старостаһы Нажия Динислам ҡыҙы Вәлиева Әнисә Һиҙиәт ҡыҙының 70 йәше, никахтарының алтын юбилейы айҡанлы Маҡтау ҡағыҙҙары, бүләктәр тапшырҙы.\nЮбилярҙарҙың хеҙмәт юлы ла маҡтау һәм хөрмәткә лайыҡ. Әнисә апай пионервожатый, китапханасы булып эшләп ала. Белоретҡа күсеп барғас, металлургия комбинатының мартен цехында 15 йыл маҡтаулы эшләп, 45 йәштән хаҡлы ялға китә. Ә Барый ағай хеҙмәт юлын уҡытыусы булып башлай. Ҡарайылға, Әзекәй, Әхмәр мәктәптәрендә уҡыта. Ҡаланың 18-се мәктәбендә эшләп алғандан һуң Әнисә апай янына мартен цехына урынлаша. Партия ағзаһы булараҡ, Белоретта КПСС- тың ҡала комитетында эшләп килгән марксизм-ленинизм университетын тамамлай. Ғүмер юлында яуаплы вазифалар башҡарырға тура килә. Район-ара базала Әнәс Нөғәмән улы Шәйәхмәтов менән бергә эшләгән йылдарын һағынып иҫкә ала аҡһаҡал. “Хеҙмәт ветераны”, “Социалистик ярыш еңеүсеһе”, “Коммунистик хеҙмәт алдынғыһы” таныҡлыҡтарын, Маҡтау ҡағыҙҙарын, Рәхмәт хаттарын ҡәҙерләп һаҡлай улар. Барый ағайҙың фотоһы һәр саҡ Почет таҡтаһында тора.\nБирҙеғолда тыуып, Татлыла үҫкән Әнисә Һиҙиәт ҡыҙы менән Ҡоҙғон-Әхмәр егете Барый Нөғәмән улы Сәйетовтарҙың, ҡайғыһын да, шатлығын да бер итеп, һоҡланғыс ғүмер кисереүҙәренә 50 йыл булып киткән. Тарих төпкөлөнән ҡарағанда, был һан күп тә түгел, ә кеше ғүмере менән иҫәпләгәндә - оло, мәртәбәле дата. Уларҙың бриллиант туйға барып етеүҙәренә лә шик юҡ, сөнки улар ҡартлыҡты көтөп ятмай, йәшлекте ҡыуып бара.\nЭйе, Барый ағай менән Әнисә апай кеүек кешеләр менән йәшәйешебеҙ, тормошобоҙ йәмләнә һәм йәнләнә лә инде.\nҺҮРӘТТӘ: алтын көҙҙә - алтын туй.


Видеокүҙәтеү камералары енәйәттәрҙе иҫкәртеүгә ярҙам итә\n11 Февраль 2010, 16:45\nБашҡортостанда ҡала халҡы күпләп йөрөгән урындарҙа 357 видеокүҙәтеү камераһы ҡуйылған. Өфөлә бындай камералар бөгөн 268. Уларҙың төп роле – хоҡуҡ тәртибен боҙоуҙарҙы иҫкәртеү. Шул уҡ ваҡытта хәҙерге видеотехника яһалған енәйәттәрҙе лә асырға ярҙам итә. Былтыр видеокамералар ярҙамында 42 енәйәт ҡылығы асыҡланды.\nБыл турала "Именлек-2010» IV Республика форумына арналған матбуғат конференцияһында БР буйынса Эске эштәр министрлығының Ведомствонан тыш һаҡ идаралығы начальнигы Александр Гаврилов хәбәр итте.\nУның һүҙҙәренә ҡарағанда, «Имен ҡала» программаһын тормошҡа ашырыуға 2009 йылда 300 миллион һум аҡса бүленгән. Был средстволар видеокүҙәтеү камераларын урынлаштырыуға ғына түгел, шулай уҡ «Имен ҡала» системаһы эше менән бәйле башҡа сараларға ла тотонолған.\nАлександр Гаврилов әйтеүенсә, күҙәтеү камералары «Башкирнефтепродукт» компанияһы автозаправкаларында ла ҡуйылған. Бөгөн был бик тә актуаль, сөнки автомашина хужаларына һөжүм итеү, автотранспортты талау һәм урлап алып китеү осраҡтары йыш ҡына күҙәтелә. Ошондай осраҡтарҙа видеокамералар мәғлүмәттәрен файҙаланып асыҡланған факттар күп кенә. Дөрөҫ, видеокүҙәтеү камераларының ҡеүәте камиллаштырыуҙы талап итә әле. Әммә һәр хәлдә яңы техниканы индереү – ЮХХДИ хеҙмәткәрҙәре, ғөмүмән, граждандарҙың именлеген һаҡлаусыларҙың барыһы өсөн дә ҙур ярҙам, тип иҫәпләй Александр Гаврилов.


Сегодняшний выпуск оn-line рубрики “Тысяча и одна книга" посвящен 90-летнему юбилею народного писателя Башкортостана, заслуженного работника культуры Башкортостана Нугумана Сулеймановича Мусина.\nХөрмәтле китап һөйөүселәребеҙ, сираттағы “Мең дә бер китап “ – “Тысяча и одна книга" оn-line рубрикаһын дауам итәбеҙ. Башҡортостандың халыҡ яҙыусыһы Ноғман Сөләймән улы Мусин быйыл 90 йәшлек юбилейын билдәләй.\nЯҙыусы 1931 йылдың 17 июлендә Маҡар районының (хәҙерге Ишембай районы) Ҡолғона ауылында тыуған. Яҙыусы тыуған ауылында ете йыллыҡ мәктәптә белем ала. 1947 йылда Маҡар урта мәктәбен тамамлай һәм шунда уҡ уҡытыусы булып эш башлай. Стәрлетамаҡ педагогия институтына уҡырға инә. Тап студент саҡта Ноғман Сөләймән улы шиғырҙар яҙа башлай. Әрменән ҡайтҡас "Совет Башҡортостаны" гәзитендә әҙәби хеҙмәткәр, унан һуң Ҡолғона ауылында дүрт йыл уҡытыусы булып эшләй. Ситтән тороп Башҡорт дәүләт университетының филология факультетын тамамлай. Һуңынан Өфөгә килеп, Ағиҙел журналында – бүлек мөдире, яуаплы секретарь, 1962 йылдың башынан Совет Башҡортостаны гәзитендә әҙәби хеҙмәткәр, БАССР- ҙың яҙыусылар Союзында әҙәби консультант булып эшләй.\nӘ хәҙер яҙыусының беҙҙең китапханала булған китаптары менән танышып китәбеҙ.\nӘҫәрҙәр. 1- се том\nБыл китабына күренекле яҙыусының "Өҙәрем юл кешеләре" романы, "Замана елдәре", "Йәшлек ваҡыт...", "Ғүмерҙең бер мәле", "Таң ҡыйылыр саҡ", "Күңел нуры", "Мәңгелек йыр" тигән повестары тупланды, унда ауыл тормошона, уның кешеләренә, көн-күрештәренә бағышланған.\nӘҫәрҙәр. 2- се том\nНоғман Мусиндың был китабына киң билдәле булған "Һайлап алған яҙмыш" романы, "Төпкөлдән төшкән килен", "Шайтан ҡуласаһы", "Еҙ ҡыңғырау" тигән повестары тупланды. Әҫәрҙә автор кешеләрҙе тормош, ғүмер, яҡшылыҡ һәм яманлыҡ тураһында уйланырға, үткән юлдарына, бөгөнгөһөнә һәм киләсәккә күҙ ташларға мәжбүр итергә тәҡдим итә.\nБыл китапҡа яҙыусының "Йыртҡыс тиреһе", "Ике ир һәм бер ҡатын", "Тауҙар тыны" тип исемләнгән билдәле повестары һәм "Һуңғы солоҡ" романы тупланған.\nАвтор быларҙың бөтәһендә лә совет ваҡытындағы ҡатмарлы тормош, төрлө- төрлө яҙмыштар, киләсәгебеҙ тураһында уйлана. Тормшобоҙҙа ғәҙелһеҙлек, енәйәтселек, вәхшилек тулып ята. Яҙыусы йәмғиәтебеҙҙе ошо күренештәрҙән таҙартырға, сафландырырға ярҙам итә.\nШунда ята батыр һөйәге\nБыл китапҡа башҡорт тарихында сағыу эҙ ҡалдырған Алдар батыр хаҡындағы романы, донъяүи темаларҙы сағылдырған повестары һәм хикәйәләре тупланған.\nКитапханала бынан тыш Салауат Юлаев исемендәге Дәүләт премияһы лауреаты Ноғман Мусиндың 12 томлыҡ "Һайланма әҫәрҙәр " ен алып уҡырға була.\nИзучайте башкирскую литературу вместе с нами! До новых встреч!!!


“Хәреф таныған саҡтан уҡыйым” » "Урал" гәзите\n“Урал” гәзитенең сираттағы бүләген Тимер юл ауылында йәшәгән Минзәлә Мосауир ҡыҙы һәм Хәйрулла Миннулла улы МОРАҘЫМОВТАР отто. Улар лайыҡлы хеҙмәт юлы үтеп, хаҡлы ялға сыҡҡас, үҙ эштәрен асып ебәргән һәм бѳгѳн дә эшҡыуарлыҡ менән уңышлы шѳғѳлләнә.\n- Хәреф таныған саҡтан “Урал” гәзитен уҡыйым һәм яратҡан баҫмам менән бергә ҡалам. Элек атайымды эш урынынан - леспромхоздан яҙҙырта торғайнылар. Һуңынан үҙем дә яҙыла башланым. Беҙгә ауыл тормошо тураһында мәҡәләләр оҡшай. Кешеләрҙең уңыштары тураһында уҡып ҡыуанабыҙ, эскән кешеләр тураһында уҡып кѳйѳнәбеҙ. 21-се мәктәптә уҡыған ейәнсәрем Эльвина башҡорт теле буйынса олимпиадаларҙа ҡатнаша. Гәзиттә баҫылған шиғырҙарҙы яратып уҡый. Бүләк оторбоҙ тип уйламағайным. Гәзит уҡыусыла ҡыҙыҡһыныу тыуҙырған ошондай саралар киләсәктә лә үткәрелеп торһон, - тине Минзәлә Мосауир ҡыҙы.\nШуныһы ҡыуаныслы, гәзитебеҙҙең айырылғыһыҙ дуҫтары күп. Киләсәктә лә милләттәштәребеҙҙең аралашыу майҙаны булған "Урал" гәзитенең дуҫтары артһын, һәр кем уның үҫешенә үҙ ѳлѳшѳн индерһен ине, тигән теләктә ҡалабыҙ.


Мифтахетдин Аҡмулланың тормош юлы һәм ижады. “Нәсихәттәр” шиғыры - прочее, уроки\nМифтахетдин Аҡмулланың тормош юлы һәм ижады. “Нәсихәттәр” шиғыры\nУрок по жизни и творчеству великого просветителя 19в. Мифтахетдина Акмуллы. Начало знакомства со стихотоворением "Нәсихәттәр"\n«Мифтахетдин Аҡмулланың тормош юлы һәм ижады. “Нәсихәттәр” шиғыры»\nтормош юлы һәм ижады. “Нәсихәттәр” шиғыры\nӘҙерләне һәм үткәрҙе\nбашҡорт теле һәм әҙәбите\nМаҡсат: Мифтахетдин Аҡмулланың тормош юлын һәм ижадын өйрәнеп, киләсәк быуынға фәһем булырлыҡ өндәүҙәре менән таныштырыу. Тыуған илгә һөйөү, туған телгә хөрмәт, саф күңеллелек һыҙаттары, әҙәплелек сифаттары тәрбиәләү. Уҡыусыларҙың бәйләнешле телмәрен һәм һүҙлек байлығын үҫтереү.\nЙыһазландырыу: Аҡмулланың портреты, шиғырҙар йыйынтығы дәреслек, мультимедия, тестар, гәзит-журналдар, фотолар.\nА) Ойоштороу мәле\nБ) Яңы тема\nДәрес шиғыр юлдары менән башлана\nБыл шиғыр юлдарының авторы кем тип уйлайһығыҙ?\nДөрөҫ, Мифтахетдин Аҡмулла.\nКем ул Аҡмулла? Бөгөнгө дәрестең темаһын асыҡлайыҡ әле.\nЭйе, дәрәҫ уйлайһығыҙ. Бөгөн шағирҙың, мәғрифәтсенең тормош юлына байҡау яһаясаҡбыҙ. “Нәсихәттәр” шиғыры менән танышырбыҙ, үҙегеҙ яттан белгән шиғырҙарын иҫкә төшөрөрбөҙ.\nМ. Аҡмулланың тормош юлын иҫкә төшөрөү;\nМультимедия аша Аҡмулланың үҙ ҡулы менән эшләгән әйберҙәрен ҡарау;\nАҡмулланың ысын исеме? (Камалетдинов Мифтахетдин Камалетдин улы).\nНи өсөн уны халыҡ Аҡмулла тип атаған? (Тура һүҙле, ғәҙел, уҡымышлы, сәсән булғаны өсөн, ҡаҙаҡ халҡы хөрмәт итеп, Аҡмулла тип йөрөтә башлай).\nАҡмулла Салауат Юлаевтан һуң беренсе булып, үҙ халҡына “Башҡорттарым” тип мөрәжәғәт итә. Халҡына белемле, һөнәрле, ғилемле булырға саҡыра. Кешенең яҡтылыҡҡа ынтылыуын раҫлап, аҡыллылыҡты, ғәҙеллекте, кешелек сифаттарын данлай. Сәсән башҡорт әҙәбиәтен үҫтереүҙә мөһим роль уйнай. Аҡ күңелле Аҡмулланың фажиғәле үлеме башҡорт, ҡаҙаҡ, татар халҡы өсөн ҙур юғалтыу була. Аҡмулла силәбе өлкәһенең Мейәс ҡалаһында ерләнгән. Аҡмулланың тыуған ерен күптәрҙең барып күргәне бар, ә мәңгелек өйөн күргәндәр һирәк. “Аҡмулла эҙҙәре буйлап” проект эшен башлағанда, юл ыңғай Мейәс ҡалаһының мосолман зыяратына инеп сыҡтым. Зыяратта эшләүселәрҙең Аҡмуллаға булған ихтирамы таң ҡалдырҙы. Ҡәбере ҡаралған, тирә-яғы таҙа, килгән кешеләргә юл күрһәтеп, мөләйем һөйләшәләр. Шулай уҡ, Силәбе өлкәһенең Ҡоролтай ағзаларына ла ҙур рәхмәттәр әйтәһе килә. Сөнки, Аҡмулланың ҡәбере әлеге көнгә тиклем һаҡланған икән, был ҙур эшкә улар ихтирам!\nБашҡортостанда Аҡмулла иҫтәлегенә: а) Туҡһанбай ауылында 1981 йылда музей аыла;\nБ) 1989 йылда Аҡмулла исемендәге премия булдырыла;\nВ) 2008 йылда Башҡорт дәүләт педагогия университетына Мифтахетдин Аҡмулла исеме бирелә.\nЙыл һайын декабрь айында Аҡмулла көндәре, төбәк-ара конкурстар үткәрелә.\nУҡыусыларҙың Аҡмулла ижад иткән шиғырҙарын тасуири уҡыу, яттан һөйләү.\n“Нәсихәттәр” шиғыры менән танышыу. Нәсихәт – ул тәртип, ҡылыҡ тураһында өйрәтеүсе һүҙ. Уҡытыусының тасуири уҡыуы.\nа) Һүҙлек эше. Аңлашылмаған һүҙҙәрҙе күсереп алыу, мәғәнәһен аңлатыу.\nниғмәт – байлыҡ\nморатына иерешер – маҡсатына ирешер\nшөкөр – ҡәнәғәт\nтөңөлөү – өмөтөн юғалтыу\nәҙәп – тыйнаҡ\nб) уҡыусыларҙан шиғырҙы тасуири уҡытыу, шиғырҙан кешегә хас яҡшы сифаттарҙы белдергән һүҙҙәрҙе табып, күсереп яҙыу, кире мәғәнәләрен аңлатыу.\nСабыр – түҙемһеҙ\nИхлас – тар күңелле\nВикторина һорауҙарына телдән яуап биреү.\nа) Аҡмулла ҡасан һәм ҡайҙа тыуған?\nб) Аҡмулла уҡыған мәҙрәсә?\nв) Аҡмулла һабаҡ алған уҡытыусы?\nг) Аҡмулла һүҙе нимә аңлата?\nд) Аҡмулла ниндәй һөнәрҙәргә эйә булған?\nе) Аҡмулла иҫтәлегенә нимәләр эшләнгән?\nДәресте йомғаҡлау. Шулай итеп, уҡыусылар, Аҡмулла кеүек шәхестәрҙән өлгө алып, аҡыллы, белемле, тәртипле, эшһөйәр, саф күңелле, ҡыйыу кешеләр булып үҫегеҙ. Тыуған илгә, туған телгә, ата-әсәйҙәрегеҙгә битараф булмағыҙ.\n-Үҙегеҙ өсөн файҙалы мәғлүмәттәр алдығыҙмы бөгөнгө дәрестән? Бик яҡшы!\n9) Өй эше биреү: “Нәсихәттәр” шиғырын ятларға. Кластан тыш уҡыу буйынса Яныбай Хамматовтың “Һырдаръя” романын уҡырға тәҡдим итәм. Был романда Аҡмулланың тормошо бик асыҡ сағылған.\nАвтор: Япарова Гульнара Нургалиевна\nНомер свидетельства: 495898


Ғаилә тотҡаһы – атай\n14 Сентябрь 2018, 14:08\n2018 йыл Башҡортостан Республикаһында Ғаилә йылы тип иғлан ителде. Ғаилә – кеше өсөн иң мөһиме: һәр саҡ үҙенә тартып торған йылы усаҡ та, ярты һүҙҙән аңлаған, ҡыйын саҡта ярҙам ҡулы һуҙған яҡын кешеләр ҙә ул.\nИрина: "атайым менән әсәйемде һағынам"\nБыл ханым менән Новосибир-скиҙа таныштыҡ. Ирина (исеме үҙгәртелде. – авт.) миңә беренсе күреүҙән үк оҡшаны. Уға иғтибар итмәү мөмкин түгел ине: әйләнә-тирәләгеләрҙән бик ныҡ айырылып тора ул – ихлас, шаян, аралашыусан, шуға ла һәр кем иғтибар итә уға. Уның менән һөйләшкәндә, был ханым йөрәгенә яңы ғына операция яһатҡандыр, тигән уй башҡа ла килмәй. Кешеләр төрлө бит: сырайһыҙҙары, аҙ һүҙлеләре, әйләнсектәре һәм тәкәбберҙәре бар, әммә Ирина ундайҙарҙан түгел.\nҮҙенең бала сағын айырым бер йылылыҡ менән иҫкә төшөрә ул. Ун бер балалы ишле ғаиләлә үҫә. Бәләкәйҙән үк ауылдағы барлыҡ эштәрҙе өйрәнәләр, һәр кемдең башҡараһы үҙ бурыстары була. Ҙурыраҡтары ата-әсәһенә хужалыҡта ярҙам итә – мал ҡараша, баҡсала эшләй, бәләкәйҙәргә күҙ-ҡолаҡ була.\nӘсәләре өйҙә мәж килә, аталары мәктәптә завхоз булып эшләй. Үҙенең вайымһыҙ бала сағы, ата-әсәһе хаҡында һөйләгәндә күберәк атаһына туҡталыуын иҫкә алам. Бер хәлде көлә-көлә һөйләне ул. Йүгерә-атлай мәктәптән ҡайтып килгәндә, баҡсала эшләгән күрше ҡатынды күрмәйенсә, иҫәнләшмәй үтеп китә ҡыҙ. Икенсе көндө был хаҡта атаһы белеп ҡала, ҡыҙын бик ныҡ әрләп, күршеһенән ғәфү үтенергә мәжбүр итә. Йәштәштәре менән ыҙғыша ҡалһалар ҙа, ниндәйҙер ярамаған эш эшләһәләр ҙә, үҙҙәренең туранан-тура бурыстарын онотһалар ҙа аталары менән етди һөйләшеү булырын һәр бала аңлай.\nИринаның хәтирәләре ишле ғаиләне туйҙырыу өсөн көн-төн тырышҡан атаһына ҡарата ихлас яратыу һәм хөрмәт менән һуғарылған. Оҙон булмаған ғүмерендә ял белмәй эшләгән, үҙенең сәләмәтлеген ҡайғыртыу башына ла инеп сыҡмаған кеше булған ул.\nҮҫеп еткәс, Андрей исемле бик сибәр, алтын ҡуллы егеткә кейәүгә сыға Ирина. Ире ғаиләлә берҙән бер бала була. Киленен башта уҡ үҙ итмәй ҡәйнә кеше: ишле ғаиләнән, ауылдан. Йәштәрҙең беренсе балалары тыуғас та, уларға ярҙам итмәйәсәген белдерә ҡәйнәһе. Йәнә бер балалары тыуа. Ирина ашханала ашнаҡсы булып эшләй, эшендә үҙен яраталар. Ире төҙөлөштә хеҙмәт итә, ҡай саҡтарҙа оҙайлы командировкаларҙа була. Торған һайын йышыраҡ эсеп ҡайта башлай ул. Ғаиләлә йыш ҡына тауыш та ҡуба. Ҡәйнәһе улын яҡлай, билгеле. Оҙаҡламай улар айырылыша. Ҡәйнәһе улын башҡа ҡатын менән таныштырып, өйләндерә. Ирина иһә, пенсияға сыҡҡас та эшләп, балаларына ярҙам итә. Әммә һуңғы ваҡытта йөрәгендә етди ауырыу табылып, өс тапҡыр операция кисергән. Ләкин үҙәге ныҡ кеше ул. Уның хәтлем оптимисты осратҡаным юҡ ине әле. Тормошто, кешеләрҙе иҫ китмәле яратыуы әйләнә-тирәләгеләргә лә күсә. Һөйләшеүе лә, башҡаларға өндәшеүе лә ипле һәм матур. Шуғалыр ҙа күпкә йәшерәк күренә ул.\nТормошонда яҡшы кеше осратһа, яҙмышы башҡаса булыр ине Иринаның. Уларҙың атаһы 11 бала-һы өсөн ышаныслы, ғәҙел һәм талапсан атай булған. Ә бына ире атай тигән юғары исемде аҡлай алмаған. Был яҡты донъяла юҡ инде ул – әсәһен ерләгәндең икенсе көнөндә ялған араҡы эсеп, ағыуланып үлгән.\nОльга: "атай һөйөүен әсәй алыштыра алмай"\nМин танышҡан икенсе ханымдың исеме Ольга. Камчатканан ул. Новосибирскиға килеүебеҙҙең беренсе көнөндә пансионат ишеге алдында таныштыҡ. Мөләйем, хатта бер аҙ ҡыйыуһыҙыраҡ ире Александр ҡайҙан килеүҙәре, үҙенә яһалаһы операция хаҡында һөйләне. Үҙенең һаулығы ҡаҡшауға аптырап торҙо – ғүмерендә тәмәке тартмаған, араҡы эсмәгән, 55 йәшенә тиклем ныҡлап спорт менән шөғөлләнгән, ә шулай ҙа йөрәге менән проблемалар килеп сыҡҡан. Ул көндө уның ҡатыны миңә бер аҙ тәкәбберерәк тойолдо. Әммә беренсе фекер – хата, тиеүҙәре дөрөҫ, күрәһең. Яҡыныраҡ танышҡас, Ольганың ихлас, йомарт хисле һәм тәрбиәле кеше икәненә инандым.\nБала сағы Красноярск өлкәһенең Себер тайгаһында үткән. Тәбиғәт тә ҡырыҫ, бала сағы ла ауыр һәм һөйөнөсһөҙ булған уның. Сабыр, ипле был ҡатын һөйләгәндә тайга һәм унда йәшәүселәр хаҡында фильмдан өҙөк тыңлайһың кеүек. Ғаиләлә биш бала – өс ҡыҙ һәм ике малай үҫкәндәр. Атаһы ҡара бөҙрә сәсле, матур кеше булған. Иренән бер аҙ олораҡ әсәһе сибәр, сабыр, уңған ҡатын була. Ольга – ғаиләлә иң өлкән бала. Уның ябыҡ ҡына иңдәренә ирҙәр башҡарырҙай ауыр эштәр төшә.\nАтаһы менән картуф ултыртыуы хаҡында тулҡынланып һөйләй ул. Ольга һабан егелгән аттың йүгәне-нән тотоп, алдан бара. 5-6 ғына йәш була әле уға был ваҡытта. Йүгәнде ныҡлап тотмаһаң, ат бураҙнаны тапай. Бик ныҡ тырыша сабый, әммә нимәлер килеп сыҡмағанда, атаһы ҡыҙын сыбыртҡы менән туҡмай. Күберәк әсәһенә эләгә, билгеле инде. Иҫерек аталарынан ҡасып, картуф баҙында ла, баҡсала ла йыш төн үткәрәләр. Ғүмерҙәре шулай үткән дә булыр ине, бәлки. Әммә бер осраҡ Ольганың яҙмышын үҙгәртә.\nБер ваҡыт уларға Камчатканан ҡунаҡтар ҡайтып төшә. Ольга буй еткән ҡыҙ була инде. Туғандары уны үҙҙәре менән алырға була. Ата-әсәһе ҡаршы килмәй. Бына шулай донъяның бер ситендә тигәндәй, үҙ яҙмышын осрата ҡыҙ. Ире менән төрлө өлкәләрҙә эшләй. Ике ул һәм бер ҡыҙ үҫтерәләр. Хәҙер инде дүрт ейәне бар. Барлыҡ уңайлыҡтары булған дүрт бүлмәле фатирҙа йәшәйҙәр. Йорттарынан ун саҡрым ғына ситтә дачалары бар икән.\nОльга – уңған хужабикә. Ҡышҡылыҡҡа ниҙәр генә әҙерләмәй ул! Сәскәләр, йәшелсәләр үҫтерә. Бөтә эшендә лә ҙур ярҙамсыһы – ире Александр. Күргән барлыҡ ҡыйынлыҡтарым өсөн Хоҙайҙың миңә ебәргән бүләге ул, ти Ольга. 48 йыл инде бергә улар.\nКейәүгә сыҡҡас, әсәһен һәм туғандарын йәлләп, уларҙы үҙ янына Камчаткаға саҡыра. Атаһын да саҡырғас, шунда уҡ киҫәтеп ҡуя: уға бер кемде лә ҡыйырһытырға ирек бирмәйәсәктәр. Камчаткала бер аҙ йәшәгәс, атаһы менән әсәһе кире үҙ яҡтарына ҡайтып китергә була. Хушлашҡанда Ольга үҙендә атаһын ҡосаҡларға көс таба. Ауыр бала сағы өсөн кисереүе шул була. Атаһын һуңғы тапҡыр күреүе була был. Юлда, станцияларҙың береһендә өҙөлә уның ғүмере. Ә әсәһе ҡыҙының ғаиләһендә йәшәп, 93 йәшендә донъя ҡуя.\nӘсәй йөрәге, атай аҡылы менән ярата\nМәктәптә эшләгәнлектән, йәш атайҙарҙың балаларының уҡыуы, тәрбиәһе, сәләмәтлеге һәм ялы тураһында ҡайғыртыуҙарын күрәм. Һәр иртәлә балалар баҡсаһы һәм мәктәп янына машиналар килеп туҡтай, уларҙан йөҙҙәре һөйөнөстән балҡыған малайҙар һәм ҡыҙҙар һикереп төшә. Атайҙар кластан тыш сараларҙа, ата-әсәләр йыйылышында ҡатнаша.\nАтай – ғаиләләге иң мөһим кеше, ул уның тотҡаһы. Ғаиләләге именлек, ныҡлыҡ, муллыҡ һәм бала саҡтың кеше ғүмере буйына күңел түрендә йөрөтәсәк иң йылы хәтирәләре лә атай менән бәйле.


Өфөлә юғалған 41 йәшлек Владимир Плотников үле килеш табылған // Хәл-ваҡиғалар | новости башинформ.рф\n13:29, 21 мая 2018 Хәл-ваҡиғалар\nФото: «Балаларҙы эҙләү - Өфө» төркөмө (Башҡортостан),Vk\nӨфөлә юғалған 41 йәшлек Владимир Плотников үле килеш табылған Фото: «Балаларҙы эҙләү - Өфө» төркөмө (Башҡортостан),Vk\nӨФӨ, 2018 йыл, 21 май. /«Башинформ» мәғлүмәт агентлығы, Наталья Овчарук/.\nЯҡындары, полицейскийҙар һәм ирекмәндәр Өфөлә йәшәгән 41 йәшлек Владимир Плотниковты бер аҙна буйына эҙләне. Кисә ҡайғылы хәбәр килде — ир үле килеш табылған. Әлеге мәлдә уның үлем сәбәптәре һәм нисек юғалыуы асыҡлана.\nХәтерегеҙгә төшөрәбеҙ, Владимир Плотников, «Балаларҙы эҙләү Өфө-Башҡортостан» төбәк йәмәғәт ойошмаһы мәғлүмәттәре буйынса, 14 майҙа киске сәғәт 10 тирәһендә өйөнән сығып киткән. Һуңынан ирҙе бер кем дә күрмәгән.


Табынға рәхим итегеҙ! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Табынға рәхим итегеҙ!\nТабынға рәхим итегеҙ! 08.03.2019 // Йәмғиәт\nБыл өлгөләр күңелде күтәрә.\nШундай тынғыһыҙ заманда йәшәйбеҙ: бөтмәҫ-төкәнмәҫ мәшәҡәттәрҙе теүәлләп ары-бире сабабыҙ, береһенән-береһе мөһимерәк мәсьәләләрҙе хәл итәбеҙ, эш буйынса янабыҙ-көйәбеҙ, уңыш ҡошо артынан өлгөрөргә тырышабыҙ... Ошо “зыр” әйләнгән донъяла иң яҡын кешеләрегеҙгә – һөйгән йәрегеҙгә, балаларығыҙға тейешле иғтибар күрһәтәһегеҙме һуң? Бергә йыйылышып, йылмайышып-көлөшөп, хәл-әхүәлдәрегеҙҙе барлайһығыҙмы? Тәмлекәстәр менән рәхәтләнеп сәй эсәһегеҙме? Көрһөнөргә ашыҡмағыҙ: әгәр ҙә үкенесле уйҙарығыҙ бар икән, бөгөн үк хатаны төҙәтерлек тәҡдим яһамаҡсыбыҙ. Бының сере үтә ябай: тележурналист, блоггер, уңған хужабикә Гөлназ Ишемғолованың тәмле-татлы рецепт өлгөләрен тәҡдим итәбеҙ. Маһирлығы менән билдәле авторыбыҙҙың һәр яҙмаһы – ижади үҙенсәлеге, йылылығы, ихласлығы менән ылыҡтырып тора. Шуға ла рәхим итеп тәмле аш-һыу әҙерләүегеҙҙе, яҡындарығыҙҙы йыйып, ял табыны ойоштороуығыҙҙы теләйбеҙ.\nТелде йоторлоҡ “Папирус”\n...Бәлки, йәшәүҙең мәғәнәһе шундалыр: кемдеңдер өйрәтеүе буйынса түгел, ә үҙ хаталарың нигеҙендә йәшәргә өйрәнеүҙә, тормошто аңлай башлауҙалыр, үҙеңде бәхетле тоя, һәр көнөңә шөкөр итә белеүҙәлер? Әйтегеҙ әле, дуҫтарым, ҡасан һуңғы тапҡыр үҙегеҙҙе ныҡ бәхетле итеп тойҙоғоҙ, көҙгөләге сағылышығыҙға йылмайып күҙ ҡыҫтығыҙ? “Күптән инде онотолған” тиһегеҙме? Әйтеүе оят, мин үҙем дә шулай. Әйҙәгеҙ, ошолайтайыҡ: йәһәт кенә көҙгө янына йүгереп барайыҡ та моңһоу ғына ҡарап торған сағылышыбыҙға шаяртып күҙ ҡыҫайыҡ! Ана бит, күҙҙәр китте янып, иренде йыйып алып булмай, дәрт-дарман ҡунды күңелгә! Рәхәәәт, әйкәйем! Эшләге, йәшәге, йырлағы, бешеренге килә!\nӘ нимә бешерәбеҙ һуң, тиһегеҙме? Тәмлееее генә торт-бәлеш! Әҙерәк “Наполеон”, “Папирус” тортына ла оҡшаған, ашап туймаҫлыҡ! Гөлнур апайым тәҡдим иткән рецепт хәтәр оҡшай миңә. Шулай итеп, йәһәт кенә бер банка ҡуйыртылған һөттө һауыты менән һыуҙа ҡайнатырға ҡуябыҙ. Магазинда әҙере лә һатыла, әммә уның тәме бөтөнләй икенсе. Шуға ла йыбанмай ғына ҡайнатып алығыҙ, тик кәстрүлгә һыуҙы күп итеп һалығыҙ. Ҡуйыртылған һөттө 40 минут ҡайнатҡас, һыуытырға алып ҡуйығыҙ. Эҫе килеш асып ҡуймағыҙ банканы, бешерһегеҙ. Һыуынғас, ярты ҡап аҡ май ҡушып туғығыҙ, грек сәтләүеге лә ҡушырға мөмкин. Үәт, крем әҙер!\nХәҙер ҡамыр баҫабыҙ. Бүлмә температураһында йомшарған бер ҡап аҡ майҙы (май булмаһа, сифатлы маргарин ҡулланам) башта ике стакан он менән ыуабыҙ, он әҙерәк тойолһа, тағы өҫтәйбеҙ. Һәр хәлдә, он өс стакандан артмаҫҡа тейеш. Икенсе бер һауытта ярты стакандан әҙерәк һалҡын һыуға балғалаҡ осонда тоҙ, бер балғалаҡты саҡ ҡына тултырмай сода, ярты балғалаҡ лимон һуты һалып туғыйбыҙ ҙа, бөтәһен бергә ҡушып, ҡамыр баҫабыҙ.\nҠамырҙы ете-һигеҙ өлөшкә бүлеп, бер сәғәткә һыуытҡысҡа оҙатабыҙ. Аҙаҡ һәр йомарламды ҡағыҙ ҡалынлығындай ғына итеп йәйеп ҡыҙған мейестә бешереп алырға кәрәк. Кетерләп кенә тора! Тәүгеһе генә берәй ете-ун минут бешә, ҡалғандарына өс-дүрт минут та етә. Әйткәндәй, табаға һалғас, сәнске менән тишкеләп сығығыҙ. Атыу ныҡ ҡабарып китер йәймәләр. Әгәр тишкеләгәндән һуң да, бешереп алғас, ҡабарып торған урындары бар икән, бошонмағыҙ. Һуңғы йәймәне мейестә оҙағыраҡ тотоғоҙ, аҙаҡ ваҡлап, торттың өҫтөнә һибәсәкһегеҙ. Бешкән береһен таҫтамал менән ҡаплайбыҙ.\nБына йәймәләр әҙер! Һәр береһенең араһына крем һылап, торттың өҫтөн ипләп кенә ҡул менән баҫығыҙ. Аҙаҡтан өҫтөнә лә крем һылағас, ваҡланған йәймә онтағын һибеп матурлайбыҙ. Бер нисә сәғәттән ситтәрен матурлап-тигеҙләп ҡырҡып сығырға ғына ҡалды. Сәйегеҙ тәмле булһын! Бәхетле булығыҙ, дуҫтарым! Шатланып-көлөп йәшәгеҙ!\nПицца – үҙебеҙсә\nШундай матур мәл етте! Тәбиғәттең ошо ваҡытын яратам, илаҡ көҙҙән, һалҡын ҡыштан һуң Яҙһылыуҙың иркә ҡарашынан иреп төшөрҙәй булаһың. Көндәр йылынған һайын күңел дә үҫә, быға тиклем осона сыға алмаған эштәрҙе лә еңел генә башҡарып ҡуяһың. Киләсәккә яҡты өмөт, ышаныс, маҡсаттар бүләк итһен беҙгә һәр яңы көнөбөҙ. Беҙ быға лайыҡлы.\nӘ хәҙер һеҙгә бер сер асам. Бәлеш-ҡабартмаларға ла шәп ошо ҡамыр, ҡайһылай бешерһәң дә уңа. Улдарыма пицца бешерермен тип вәғәҙәләгәйнем. Рецепт өлгөһө ошолай: ҙурыраҡ һауытҡа бер стакан (250 мл) йылы һыу, бер стакан һөт ҡойҙом да ҡалаҡ ярым ҡоро сүпрә, бер ҡалаҡ өйөбөрәк шәкәр, бер балғалаҡ тирәһе тоҙ, ярты стакан көнбағыш майы (125 мл), он һалып йомшаҡ ҡына ҡамыр баҫтым. Үтә тығыҙ, ҡаты итеп баҫмағыҙ, ҡулға йәбешмәһә еткән. Әйткәндәй, үлсәүле стаканығыҙ булмаһа, берәй яйы сыҡҡанда барыбер алығыҙ. Файҙаһы бер теймәһә, бер тейер.\nҠамырымды баҫып бөткәс, һауытымдың өҫтөн ҡапланым да өй температураһында тыныслыҡта ҡалдырҙым. Шундай матур булып ҡабарҙы! Ҡамырын йоҡа ғына итеп йәйеп, пицца бешерҙем. Әйткәндәй, пицца бешергәндә беренсе ҡатына йыш ҡына картуф иҙмәһе йәки сей картуфты ҡырғыс аша үткәреп, һыуын һығып һалам. Оҡшай инде беҙгә шулай. Бына бөгөнгө пиццабыҙ ҙа шул тиклем тәмле килеп сыҡты. Һеҙҙең дә аштарығыҙ тәмле булһын, дуҫтарым! Тағы ла шуны әйткем килә... Болоҡһоған, арып киткән саҡтарығыҙҙа, бер генә минутҡа булһа ла, бар эшегеҙҙе туҡтатып тороғоҙ ҙа үҙегеҙҙе иң йылы, матур һүҙҙәр менән ҡеүәтләп алығыҙ.\nҺеҙҙең кәйеф яҡшы булһа, яҡындарығыҙҙың да күңеле күтәрелер.\nАвтор: Гөлназ ИШЕМҒОЛОВА\nТотош уҡырға 1 976\nТотош уҡырға 1 571\nТотош уҡырға 1 992\nТотош уҡырға 2 150\nТотош уҡырға 1 816\nТотош уҡырға 2 018\nТотош уҡырға 1 661\nТотош уҡырға 2 070\nТотош уҡырға 845\nТотош уҡырға 799\nТотош уҡырға 959\nТотош уҡырға 766